
I. 

Banovanje  Dimitra  Svinimira. 

0  rodu  i  porieklu  Dimitra  Svinimira  neznamo  ništa.  On  se 
doduše  ponosio,  da  su  mu  pradjedovi  hrvatskom  državom  vladali, 
ali  poviest  nas  uči,  da  nije  potekao  iz  obljubljene  porodice  Drži- 
slavovića.  U  poveljah  prastarih  spominje  se  tek  neki  Stresi  ih  Strei- 
sata,  koj  mu  je  bio  ujakom.  Ovoga  je  Streisatu  kasnije  kano  kralj 
osobito  volio:  vodio  ga  vazda  uza  se,  uzimao  ga  za  svjedoka,  pače 
ga  i  darivao  kraljevskimi  zemljami. 

Dimitar  Svinimir  bijaše  jošte  mladićem,  kadno  je  najveći 
kralj  hrvatski,  Krešimir  IV.  Vehki,  hrvatski  priestol  zasjeo.  Bivši 
valjda  roda  plemenita,  dodje  Svinimir  na  dvor  kralja  hrvatskoga, 
te  se  dostane  kraj  vrline  svoje  velikih  časti  i  ugleda.  Tu,  uz  sil- 
noga vladara  i  gospodara  svoga,  koj  je  duhom  i  poduzetnošću  sve 
predšastnike  si  nadkriljivao ,  nauči  mladi  boljar  Svinimir ,  kako  li 
velikom  zemljom  u  ozbiljno  i  opasno  doba  vladati  valja.  Misaoni 
kralj  Krešimir  upozna  doskora,  koli  mu  vriedi  Dimitar  Svinimir, 
te  mu  zato  namieni  vele  važnu  zadaću. 

Izmedju  sedam  banovina,  u  koje  je  prostrana  kraljevina 
hrvatska  razdieljena  bila,  bijaše  u  taj  čas  banovina  slavonska 
najznamenitija.  Sterala  se  ta  banovina  izmedju  Kupe,  Save  te  Drave 
(današnjom  Hrvatskom),  te  graničila  na  sjeveru  i  zapadu  s  nepri- 
jateljskimi  narodi:  s  Niemci  i  Magjari.  Već  prirodnim  ustrojstvom 
svojim  pripadaše  slavonska  banovina  panonskoj  nizini;  jeli  zato 
čudo,  što  su  napose  Magjari  već  od  desetoga  vieka  nastojaU,  kako 
bi  tu  banovinu  sa  svojom  zemljom  sjediniU?  Osobito  je  prvi  ugar- 
ski kralj,  sv.  Stjepan,  svom  snagom  pregnuo,  da  banovinu  ovu  ma 
kojim  načinom  steče,  nebi  li  se  preko  nje  primaknuo  i  moru  jadran- 
skomu. Stare  legende  pričaju,  da  je  sv.  Stjepan  prvorodjenca  svoga 


Mirka  u  to  ime  zaručio  sa  nekom  hrvatskom  kraljevnom,  kćerju 
kralja  Krešimira  III. 

Osnove  se  kralja  Stjepana  ojaloviše,  a  grozni  nemiri,  s  kojih 
je  ciela  Ugarska  za  naslieđnika  mu  Petra  stradala,  neđađoše,  te 
Magjari  nemogoše  ostvariti  goruće  želje  svoje.  Ali  polovinom  jeda- 
naestoga vieka,  upravo  za  hrvatskoga  kralja  Krešimira  Velikoga, 
osili  se  ugarska  država  na  novo ,  a  vladari  njezini  počeše  opet  po- 
žudnim očima  gledati  prema  hrvatskomu  jugu.  Tu  zaprieti  cielo- 
kupnosti  hrvatske  zemlje  i  države  velika  pogibelj,  te  banovina  sla- 
vonska postade  najvažnijom  krajinom  hrvatskom.  Trebalo  joj  bana 
umna,  hrabra  i  poduzetna,  koj  če  ju  vještinom  i  rukom  svojom 
proti  Magjarom  obraniti  i  hce  hrvatskomu  narodu  osvjetlati. 

Težko  da  je  Krešimir  Veliki  dugo  razmišljao,  komu  li  će 
povjeriti  bansku  čast  u  Slavoniji.  Ta  imao  je  uz  sebe  čovjeka  u 
najboljih  godinah,  hrabra  i  umna,  koj  je  već  razumio  te  shvaćao 
težnje  i  želje  kralja  svoga,  koj  je  poznavao  tradicije  Držislavovića. 
Tako  se  zgodi,  te  Dimitar  Svinimir  postade  banom  slavonskim. 

Dimitar  Svinimir  pokaza  doskora,  da  je  u  istinu  zavriedio 
veliku  čast,  kojom  ga  je  kralj  njegov  odUkovao  bio.  On  nije  samo 
sačuvao  banovinu  svoju  hrvatskoj  državi,  on  je  dapače  ugarske 
Arpadoviće  sprijateljio  sa  dinastijom  Držislavovića. 

Iza  ugarskoga  kralja  Bele  I.  (1063.)  nastade  ljuta  borba  u 
Ugarskoj.  Sinovi  mu  Gejza  i  Ladislav  zapodješe  boj  o  priestol  proti 
bratiću  si  Salomonu,  sinu  kralja  Andrije  I.  Boj  potraja  do  uzkrsa 
g.  1065.  Slavonski  ban  Svinimir  upotrebi  tu  zgodnu  priliku  na 
korist  svoju  i  banovine  svoje.  On  se  umieša  u  borbu,  te  pomagaše 
braću  Gejzu  i  Ladislava  proti  Salamonu.  Kad  se  je  ta  borba  svr- 
žila,  a  Salomon  ostao  kraljem  ugarskim,  pomiriše  se  braća  Gejza 
i  Ladislav  sa  bratićem  svojim.  Malo  zatim  bude  Salomon  u  Pečuhu 
okrunjen.  Ovom  se  je  zgodom  valjda  i  ban  Svinimir  sastao  s  ugar- 
skimi  Arpadovići.  Što  je  ovdje  slavonski  ban  š  njimi  razpravljao  i 
ugovorio,  nebilježi  nam  poviest;  —  aU  kasnije  zgode  kažu  nam 
znamenitost  toga  sastanka.  Priegovori  izmedju  Arpadovića  i  Svini- 
mira  svršiše  se  tim,  da  je  potonji  dobio  ugarsku  kraljevnu  Jelinu, 
sestru  kraljevića  Gejze  i  Ladislava,  —  za  suprugu. 

Kako  li  je  negdje  godilo  Krešimiru  Velikomu,  kada  mu  je 
stigla  viest,  da  je  podanik  njegov,  ban  Svinimir,  postao  surom 
ugarskim   Arpadovcem!    Vidio    je    u    duhu    osjeguranu    i    mirnu 


krajinu  hrvatsku  na  sjeveru,  —  možda  se  je  i  nadao,  neće  li  se  kada 
Dimitar  Svinimir  dovinuti  ugarskoga  priestola?  Ali  s  druge  strane 
nije  li  ga  neki  tajni  strah  hvatao,  kad  je  u  svojoj  državi  gledao 
moćna  boljara,  osiljena  tuđjom  pomoći ;  —  nije  li  ga  neugodna  slut- 
nja morila,  neće  li  jednom  ugarski  Arpadovei,  pozivajući  se  na 
rodbinstvo  sa  Svinimirom ,  uplivati  na  sudbinu  naroda  i  države 
hrvatske  ? 

Bojazan  kralja  Krešimira  imala  se  izpuniti.  Dimitar  Svinimir 
postade  rodbinstvom  svojim  vele  ugledan  i  moćan  u  narodu  hrvat- 
skom, te  doskora  bude  Krešimir  prinukan,  da  silnoga  bana  k  sebi 
na  dvor  pozove. 

U  Krešimira  kralja  nebijaše  mužkoga  poroda.  VeUka  ga  zato 
bol  kidala,  kad  je  promišljao,  komu  li  da  namre  veliku  kraljevinu 
svoju?  Imao  je  doduše  kćerku  Nedu,  udatu  za  župana  Slavića,  ali* 
boljar  taj  ćinjaše  mu  se  valjda  nesposobnim  za  vladu.  S  toga  odluči, 
da  si  učini  naslieđnikom  sinovca  Stjepana.  I  zbilja  —  oko 
g.  1066.  imenova  on  Stjepana  vojevodom  te  ga  opredieli  za  svoga 
baštinika  na  hrvatskom  priestolu.  On  mišljaše,  da  je  tim  osjegurao 
mir  zemlji  hrvatskoj  za  buduća  vremena;  —  ali  se  je  grdno  pre- 
vario. Nadmudrio  ga  Dimitar  Svinimir. 

Prvih  godina  Krešimirova  vladanja  bijaše  hrvatskim  banom  i 
prvim  mu  doglavnikom  neki  Gojko  (1059 — 1069).  Koncem  g.  1069. 
umre  ovaj ,  te  hrvatska  banovina  trebaše  novoga  bana.  Našlo  se 
tuj  mnogo  velmoža,  koji  se  natjecahu:  najsilniji  bijaše  Dimitar 
Svinimir.  Uzdajuć  se  u  pomoć  prekodravskih  rodjaka  svojih  sklonu 
on  kralja  Krešimira,  da  ga  je  hrvatskim  banom  imenovao.  Svinimir 
dodje  na  kraljevski  dvor,  te  ostade  hrvatskim  banom  sve  do  smrti 
Krešimira  (1070 — 1073).  Stojeći  vazda  uz  gospodara  i  kralja  svoga, 
znadijaše  si  on  nečuvenu  još  vlast  steći.  Nijedan  ban  do  njega 
neuživaše  toliko  ugleda  i  vlasti:  on  postade  tako  rekuć  su  vla- 
daocem kralju  Krešimiru.  U  poveljah  od  onih  godina  spominje 
se  Svinimir  vazda  nuz  cara  grčkoga  i  kralja  hrvatskoga,  što  se 
prije  s  nijednim  banom  zbivalo  nije. 

čini  se,  te  nije  nevjerojatno,  da  je  Svinimir  i  samoga  voje- 
vodu  Stjepana  iz  nasliedstva  iztisnuo.  Vojevoda  se  Stjepan  nikad 
više  nespominje,  odkad  je  Svinimir  hrvatskim  banom  postao.  Možda 
bi  pače  i  sam  kralj  Krešimir  Veliki  pred  silnim  banom  svojim  uz- 
maknuo bio,  da  ga  nije  smrt  riešila  svih  briga  i  —  sramotna  poniženja. 


II. 

Dimitar  Svinimir  postade  kraljem. 

Petar  Krešimir  Veliki  umre  godine  1073.  Umah  iza  smrti 
njegove  nastadoše  u  hrvatskoj  zemlji  ljute  razmirice  i  borbe  o 
priestol.  Pojaviše  se  u  svemu  tri  suparnika:  vojevođa  Stjepan,  ne- 
ćak kralja  Krešimira,  Dimitar  Svinimir,  ban  hrvatski,  te  napokon 
župan  lički  Slavić,  zet  kralju  Krešimiru. 

Vojevođa  Stjepan  bijaše  čovjek  slab  na  duši  i  tielu.  Još  za 
kraljevanja  strica  si  morade  se  on  povući  u  zabit,  jer  se  je  bojao 
moćnoga  bana  Svinimira.  Sada,  kad  Krešimira  Velikoga  više  bilo 
nije,  nastojaše  stranka,  vjerna  Držislavovićem  i  politici  Krešimiro- 
voj ,  da  ovoga  posljednjega  potomka  roda  Krešimirova  na  priestol 
podigne.  Stranka  ta  sastojaše  većim  dielom  od  žitelja  gradova  dal- 
matinskih, od  visokoga  svećenstva,  te  od  dvorskih  ćastnika.  Bojeći 
se  bana  Svinimira  i  moćnih  mu  rodjaka  ugarskih,  gledahu  ti  pri- 
staše stare  kraljevske  loze,  kako  bi  brzim  izborom  vojevode  Stje- 
pana za  hrvatskoga  kralja  osujetili  sve  osnove  Svinimirove  i  nje- 
govih privrženika,  te  tako  uzdržali  prevagu  svoju  u  kraljevini 
Hrvatskoj  i  Dalmaciji.  Uz  to  se  mogahu  nadati,  da  će  uz  slaboga 
Stjepana  posvema  zavladati  hrvatskom  državom  visoko  svećenstvo, 
koje  je  bilo  poriekla  latinskoga,  te  najvećim  protivnikom  narodu 
hrvatskomu. 

Dimitar  Svinimir  bijaše  u  taj  cas  odviše  slab,  da  bi  se  mo- 
gao uspješno  takmiti  sa  vojevodom  Stjepanom.  Silna  premoć  njegova, 
što  ju  steče  za  Krešimira  kralja,  odvrnu  od  njega  srca  Hrvata,  te 
hrvatski  bani  i  župani  zazirahu  s  nekim  strahom  od  čovjeka,  koj 
se  je  na  ugarsku  pomoć  oslanjao.  Upravo  s  toga  razloga  nenadje 
Dimitar  Svinimir  dovoljne  podpore  u  Hrvata,  da  bi  se  nastojanju 
latinskih  žitelja  odlučno  oprieti  mogao.  Svojih  ugarskih  rodjaka 
opet  nemogaše  sklonuti,  da  se  zapletu  bez  ikakva  razloga  u  nepra- 
vednu borbu,  kojoj  je  uspjeh  veoma  dvojben  bio.  On  odluči  zato, 
da  počeka  bolju  zgodu. 

Tako  se  činilo,  da  će  vojevođa  Stjepan  pomoćju  Latinaca 
postati  kraljem  hrvatskim.  AH  tu  se  umiešaše  hrvatski  vehkaši,  te 
poremetiše    sve   osnove   protivnika   hrvatskih.    U  veHkoj  skupštini, 


gdje  se  je  sabrala  bujna  kita  latinskih  svećenika  i  hrvatskih  plemića, 
prođrieše  hrvatski  bani  svojini  pređlogom,  da  se  vojevoda  Stjepan 
hrvatskim  kraljem  nebira,  nego  lički  župan  Slavić.  Hrvatsko  plem- 
stvo nadglasa  latinsko  svećenstvo,  te  tako  postade  hrvatskim  kraljem 
junački  Slavić. 

Važni  bijahu  razlozi,  koji  su  hrvatsko  plemstvo  sklonuU,  da 
se  odrekne  mužke  loze  Držislavovića,  te  da  izabere  župana  Slavića« 
Vojevoda  Stjepan  bijaše  se  posvema  povjerio  latinskomu  svećenstvu, 
te  se  je  bilo  bojati,  neće  li  hrvatski  živalj  za  njegove  vlade  ljuto 
postradati?  Slavić  bijaše  naprotiv  Hrvat  dušom  i  tielom,  a  uz  to 
još  čovjek  hrabrar  i  jak,  te  se  moglo  nadati,  da  će  živo  braniti 
narod  svoj  proti  dušmanom  domaćim  i  vanjskim.  Uz  to  nekrenuše 
hrvatski  velikaši  vjerom  prema  dinastiji  svojoj ,  ta  Slavić  bijaše  po 
ženi  si  Nedi  u  rodu  sa  Držislavovići ,  a  žensko  je  nasliedstvo  od 
vajkada  vriedilo  u  Hrvata. 

Latinci  u  hrvatskoj  državi,  a  napose  žitelji  u  latinskoj  Dal- 
maciji nemogoše  nikako  pregorjeti  težki  poraz  svoj.  Nezadovoljni  s 
novim  kraljem  hrvatskim  utekoše  se  po  starom  svojem  običaju 
duždu  mletačkomu,  nebi  li  jih  ovaj  riešio  težkoga  jarma,  kakono 
nekoč  Petar  H.  OrseoU  za  kralja  Držislava.  Ali  novi  mletački  duždo 
Domeniko  Silvio  nehtjede  jim  u  pomoć,  —  on  čekaše  zgodniji  čas, 
da  se  u  hrvatske  poslove  umieša.  Sada  još  činjaše  mu  se  hrvatska 
država  premoćnom,  —  trebaše  dakle,  da  se  Hrvati  sa  Latinci  sami 
medjusobno  taru  i  nište,  dok  se  oba  življa  neoslabe. 

Kako  li  je  ban  Dimitar  Svinimir  novoga  kralja  hrvatskoga 
susretao ,  neznamo ;  ali  za  cielo  da  ga  je  izbor  Slavića  neugodno 
zatekao.  On  se  okani  za  čas  svih  svojih  želja  i  težnja,  te  se  pokori 
novomu  kralju.  Tom  se  je  zgodom  valjda  i  zahvalio  na  banskoj  časti. 

Latinski  stanovnici  Dalmacije  moradoše  i  to  vidjeti,  kako  se 
je  silni  ban  Dimitar  Svinimir  poklonio  novomu  kralju  hrvatskomu. 
To  jih  još  više  razgnievi.  Nemogavši  pomoći  naći  u  Mletčana, 
obratiše  se  oni  na  drugu  stranu  —  na  Normane. 

U  južnoj  Italiji  bijaše  još  prije  osnovao  vlast  svoju  poduzetni 
vojevoda  normanski  Eobert  Guiscard.  Pomoćju  rimskoga  pape 
razprostre  on  svoju  vojvodinu  po  svoj  Siciliji,  te  uze  uznemirivati 
još  i  grčke  obale  na  jadranskom  moru.  U  to  mu  dodje  od  Lati- 
naca  u  Dalmaciji  glas  ,  da  jim  poteče  na  pomoć  proti  hrvatskomu 
kralju  Slaviću.  Eoberto  Guiscard  jedva  to  dočeka.  On  pošalje  kneza 

Haminga  sa  velikim  brodovljem  put  Hrvatske  g.  1075.  Kod  otoka 
Eaba  pođje  hrvatski  kralj  Slavić  Normanom  u  susret ,  ali  nesreća 
htjede,  te  on  bude  pobijen  i  sam  uhvaćen. 

Posljedice  poraza  Hrvata  kod  otoka  Eaba  bijahu  grozne.  U 
hrvatskoj  državi  nastade  najveći  nered,  nebijaše  bo  više  državne 
glave.  Uz  to  uzeše  Normani  nemilo  plieniti  dalmatinske  obale,  ne- 
štedeć  prijatelja  ni  neprijatelja.  Liepu  tu  zgodu  upotrebi  na  svoju 
korist  mletački  dužd  Domenik  Silvio.  On  dodje  tobože  Dalmatincem 
u  pomoć,  protjera  doduše  pHeneće  Normane,  ali  prisili  ujedno  La- 
tine u  Dalmaciji,  da  su  ga  priznali  vrhovnim  gospodarom  svojim. 
Bijaše  dne  8.  veljače  1076.  Na  ovaj  dan  skupiše  se  dalmatinski  biskupi 
te  zastupnici  gradova,  te  se  obvezaše  pismeno  duždu  mletačkomu, 
da  neće  nikada  više  u  Dalmaciju  zvati  niti  Normana  niti  drugih 
inostranaca. 

Nasrtom  Normana  te  dolazkom  Mletčana  bijaše  moć  hrvatske 
države  duboko  pala.  Hrvatska  sama  neimadjaše  svoga  kralja,  a 
latinska  se  Dalmacija  netom  poklonila  Mletčanu.  Tu  spasiše  hrvat- 
sku državu  od  podpunoga  razsula  dva  čovjeka:  bivši  ban  Dimi- 
tar  Svinimir  i  rimski  papa  Grgur  VII. 

Još  za  kralja  Krešimira  IV.  zasjede  papinsku  stoHcu  u  Eimu 
veliki  papa  Grgur  VII.  (22.  travnja  1073.)  Bivši  kano  redovnik 
pod  imenom  Hildebranda  pobočnikom  prijašnjim  papam,  uvidi  taj 
umni  čovjek,  da  je  crkva  katoHčka  silno  izopačena,  a  svećenstvo 
katoličko  da  je  posvema  svjetskim  duhom  nadahnuto.  To  ga  po- 
takne, da  bude  reformatorom  crkve  i  svećenstva  katoličkoga.  AH 
doskora  segnu  on  još  dalje:  on  naumi  stvoriti  veliku  kršćansku 
državu  pod  vrhovnom  zaštitom  rimskoga  pape.  U  to  ime  zamisli 
on  teoriju ,  da  je  svakolika  vlast  svjetska  potekla  od  duhovne ,  da 
je  vlast  duhovna  rimskoga  pape  sunce,  što  no  podaje  svjetlost  i 
sjaj  svjetovnoj  vlasti  —  mjesecu.  A  da  okruni  djelo  svoje,  naumi 
on  pod  zastavom  svojom  pokrenuti  cielu  seobu  naroda  na  iztok: 
križarske  vojne  za  oslobodjenje  svete  zemlje. 

Grguru  VII.  nebje  sudjeno,  da  velike  svoje  osnove  izvede. 
Kad  je  počeo  nastojati  o  reformi  crkve  i  svećenstva,  opreše  mu 
se  veliki  dostojanstvenici  crkveni,  kojim  se  je  htjelo  i  nadalje  ži- 
vjeti sa  svojimi  ženami  te  kupovati  crkvena  dobra  za  dobre  novce ; 
kad  je  uzeo  izvoditi  ideju  o  sveobćoj  državi  kršćanskoj ,  naidje  na 
žestok    odpor    u    svjetskih   vladara,   napose    u    njemačkoga   kralja 

Henrika  IV.  A  ni  križarske  vojne  neuzmognu  on  pokrenuti ,  sviet 
bo  evropski  nebijaše  još  tada  dosta  pripravan,  da  ga  uzhiti  velika 
namisao  njegova.  Nije  zato  ni  čudo,  sto  je  taj  veliki  papa  pred 
smrt  svoju,  nakon  silnih  borba,  iza  mnogodišnjeg  jalovog  trudo- 
vanja,  onako  bolno  uzkliknuo:  „Ljubio  sam  pravdu  a  mrzio  ne- 
pravdu, zato  umirem  u  progonstviit" 

Grgur  VII.  bijaše  čovjek  neumorno  radin.  Da  osnove  svoje 
udjelotvori,  dopisivaše  on  sa  svimi  vladari  evropskim!,  te  raižašiljaše 
poslanike  svoje  na  sve  strane  poznatoga  svieta.  U  Hrvatsku  te 
Dalmaciju  odasla  on  Gerarda,  nadbiskupa  grada  Siponta  u  Ita- 
liji. Nadbiskup  ovaj  dođje  u  Dalmaciju  u  studenu  godine  1075., 
upravo  u  čaS;  kad  no  je  malo  prije  hrvatski  kralj  Slavić  pao  u 
ruke  Normanom.  Zadaća  nadbiskupa  Gerarda  bijaše  dvojaka:  prvo, 
da  provede  crkvene  reforme  po  osnovi  papinskoj ;  drugo,  da  upliva 
na  izbor  novoga  kralja  hrvatskoga. 

Vehki  papa  Grgur  VII.  željaše  si  za  cielo  u  Hrvatskoj  takova 
kralja,  koj  ce  pristati  na  osnovu  njegovu  o  sveobćoj  državi  kršćan- 
skoj. To  je  on  tim  većma  žudio,  što  se  je  kraljevina  Njemačka, 
najmoćnija  tada  u  Evropi,  svom  silom  opirala  svim  idejam  njego- 
vim. Trebalo  mu  zato  prijatelja  i  saveznika  na  okolo  ciele  države 
njemačke. 

Veoma  je  negdje  neugodno  dirnula  Grgura  VII.  kobna  viest, 
da  je  u  veljači  1076.  latinska  Dalmacija  pala  u  ruke  Mletčanom. 
Ta  on  je  od  srca  želio,  da  se  na  iztočnoj  obali  jadranskoga  mora 
podigne  opet  moćna  država  hrvatska,  kakova  je  za  Krešimira  Veli- 
koga bila.  Stoga  naloži  on  svojemu  poslaniku  Gerardu,  neka  svimi 
silami  nastoji,  kako  bi  dalmatinsko  svećenstvo  odvratio  od  Mletaka, 
te  ga  opet  sa  Hrvatskom  sjedinio.  Po  želji  gospodara  svoga  od- 
rekoše  se  biskupi  dalmatinski  Mletaka,  te  pristadoše,  da  se  Dalma- 
cija opet  sjedini  sa  Hrvatskom. 

U  samoj  Hrvatskoj  zavladaše  u  to  vrieme  grozni  nemiri  i 
neredi.  Odkako  je  kralja  Slavića  nestalo,  bijaše  hrvatska  kraljevina 
za  godinu  dana  ljuto  stradala.  Sav  je  narod  od  srca  žudio ,  da  se 
bezvladje  jednom  dokine,  te  da  se  izabere  nov  kralj.  Ali  koga  da 
biraju?  Stjepan  II. ,  jedini  zakoniti  potomak  loze  Držislavovića, 
bijaše  toli  obnemogao  i  oslabio,  da  se  nanj  ni  pomišljalo  nije.  Tu 
se  umieša  u  hrvatske  posle  papinski  poslanik  Gerardo.  Upoznav  se 
još   prije   sa   hrvatskim    biskupom   Grgurom ,    nastojale  on  preko 

njega  sklonuti  velemože  hrvatske,  đa  biraju  kralja  po  želji  papinoj, 
a  za  uzđarje  đa  će  se  opet  spojiti  Dalmacija  sa  Hrvatskom.  Hr- 
vatska se  gospođa  lahko  sklonuše  na  taj  pređlog  tim  vecma,  što 
su  se  i  onako  bili  naužili  bezvlađja  i  prevrata.  Svi  bijahu  dakle 
složni,  —  trebaše  samo  kandidata,  čovjeka  ugledna  i  moćna,  koga 
đa  za  kralja  izaberu.  I  taj  se  nađje.  Bijaše  to  nekadanji  ban  hrvat- 
ski, Diraitar  Svinimir, 

Dvie  pođpune  godine  življaše  Svinimir  u  zabiti ,  zaboravljen 
ođ  naroda  hrvatskoga  i  ođ  ostaloga  svieta.  Samo  iz  daleka  pro- 
matraše on  razne  zgode,  što  se  u  te  đvie  kobne  godine  zgađjahu, 
osvjedočen,  đa  će  i  njemu  jednom  opet  ljepša  zora  svanuti.  Tješio 
se  negdje  u  duši  svojoj,  viđeći,  kako  mu  oba  suparnika  trunu 
međju  lađnimi  ziđinami:  Stjepan  vojevođa  u  manastiru  solinskom, 
a  kralj  Slavić  u  tavnicah  normanskih.  A  kako  li  mu  je  tek  srce 
zaigralo,  kađ  je  nadbiskup  Gerarđ  na  njegova  vrata  pokucao! 

Dimitar  Svinimir  prihvati  veoma  rado  pogodbe,  pođ  kojimi 
se  je  njemu  hrvatska  kruna  nuđjala.  On  se  obveze  papi,  đa  neće 
više  prijanjati  uz  Carigrad ,  dapače  đa  neće  odanle  tražiti  ni  kra- 
ljevske investiture,  već  đa  će  svom  dušom  pristajati  uz  težnje  pape 
Grgura  VE.,  te  đa  će  jih  podupirati  svimi  silami  svojimi.  Najpače 
obreče,  đa  će  stupiti  u  veliku  kršćansku  zajednicu,  što  no  ju  je 
veliki  papa  netom  osnivati  počeo.  Papa  mu  naprotiv  obeća,  đa  će 
ugledom  i  moći  svojom  vazda  štititi  i  braniti  njega  sama  i  državu 
hrvatsku. 

EaznoHke  okolnosti  đoprinesoše,  đa  se  je  zaboravljeni  Svinimir 
opet  podigao.  Narod  ga  je  hrvatski  opređielio  zajedno  sa  latinskim 
svećenstvom  za  budućega  kralja,  te  mu  u  to  ime  nađielio  castni 
naslov  vojevođe.  Svinimir  preuze  na  to  umah  upravu  zemlje 
hrvatske  i  dalmatinske,  te  uze  nastojati,  đa  steče  preko  Gerarđa  u 
pape  potvrdu  učinjenih  priegovora. 

Početkom  mjeseca  hstopađa  godine  1076.  sastađe  se  u  građu 
Solinu  nepregledno  množtvo  naroda  hrvatskoga.  Bijaše  tu  banova, 
mnogo  župana  i  sila  ostalih  plemića.  Latinsku  Dalmaciju  zastupahu 
razni  biskupi  te  nadbiskup  solinski.  U  velikoj  toj  skupštini  izabrahu 
poglavice  dvanaest  hrvatskih  plemena  uz  povlađjivanje  latinskoga 
svećenstva  te  odobravanje  naroda  hrvatskoga  vojevođu  Dimitra 
Svinimira  za  kralja  hrvatskoga.  Izbor  taj  đođje  u  dobar  čas  —  ta 
hrvatskoj  je  zemlji   trebalo  bolje  no  ikada  mira  i  poređka.    Sve  se 

je  radovalo,  što  se  iza  trogodišnje  težke  borbe,  s  koje  je  malo  ne 
i  država  hrvatska  postradala,  vraća  opet  sretnije  i  bolje  doba.  Ali 
od  svih  veseho  se  je  tim  najnovijim  dogodjajem  najviše  netko  izvan 
Hrvatske.  Bijaše  to  Grgur  VIL,  papa  rimski. 


III. 

Dimitra  Svinimira  krune  za  kralja  hrvatskoga. 

(8.  listopada  1076.) 

Dan  8.  listopada  1076.  veoma  je  važan  u  povjesti  hrvatskoj. 
Na  ovaj  dan  bude  Svinimir  okrunjen  kraljem  Hrvatske  i  Dalmacije. 
Još  prvih  dneva  mjeseca  listopada  bješe  dohrlila  u  starodrevni 
grad  Solin  množ  Hrvata,  da  u  velikoj  narodnoj  skupštini*)  odabere 
Svinimira  za  kralja,  te  da  kasnije  prisustvuje  krunitbenoj  slavi. 
Bijaše  tu  hrvatski  ban  Petar  Svačić  sa  ostalimi  bani,  zatim  župani : 
Dobrila  hlievanski,  Pribina  cetinski,  Ljubomir,  te  tepčija  Dominik 
sa  mnogimi  drugimi  boljari  i  plemići.  Od  crkvenih  dostojanstvenika 
nadodjoše :  Lovro ,  nadbiskup  solinski ;  zatim  biskupi :  Stjepan  za- 
darski; Grgur  hrvatski,  Teodosij  biogradski,  Vasilij  osorski,  Formin 
ninski,  napokon  Ivan  trogirski.  Osim  toga  dovrvi  u  grad  sila 
pravovjernoga  naroda  poriekla  hrvatskoga  i  latinskoga.  Pače  i  papa 
Grgur  VII.  pošalje  na  tu  svečanost  posebnoga  poslanika,  poznatoga 
opata  Gebizona,  da  na  ime  njegovo  obavi  krunitbeni  čin. 

Krunitbena  se  slava  slavila  u  solinskoj  crkvi  sv.  Petra.  Kad 
se  je  u  crkvi  množtvo  velemoža  i  naroda  posabralo ,  ter  svečana 
misa  latinskim  jezikom  odpjevala,  stupi  opat  Gebizon  pred  sabrani 
narod,  ter  proglasi,  da  je  Dimitar  Svinimir  složnim  izborom  na- 
roda ,  ter  priveljom  svećenstva  odabran  kraljem  hrvatskim.  Zatim 
podje  prema  Svinimiru,  te  ga  u  ime  pape  Grgura  VIL,  gospodara 
svoga  i  cieloga  svieta ,  naresi  znakovi  kraljevske  časti  i  vlasti.  Na 
glavu    mu   posadi    starodrevnu    krunu    hrvatsku ,  kojom  se  je  još 


*)  „Ubi   fuit  fidelium   maxima   congregatio."    Kukuljević,  Cođex 
diplom.  154. 

Tomislav  ovjenčao   bio,  zatim   mu  pođieli  ostale  znakove:  zastavu, 
mač  i  žezlo. 

Ovjenčan  krunom  te  nariešen  kraljevskim!  znakovi  klekne 
sada  Svinimir  pred  apostolskoga  poslanika,  podigne  desnicu  u  vis, 
te  se  obveze  m  vječitu  vjernost  i  privrženost  papi  i  rimskoj 
crkvi  sliedečom  zakletvom: 

„Ja  Dimitar,  koj  se  i  Svinimir  zovem,  pomoći  božjom  kralj 
Hrvatskoj  i  Dalmaciji ,  obvezujem  se ,  obričem  i  obečajem ,  da  ću 
nepromienjeno  vršiti  sve  ono,  što  mi  tvoja  svetost  naložila  bude, 
da  naime  u  svem  i  svačem  čuvam  vjeru  apostolskoj  stolici  i  da 
neopozovno  branim,  što  su  u  ovoj  kraljevini  toli  apostolska  stolica 
koli  poslanici  njezini  odredili,  te  što  će  odrediti;  gojiti  ću  pravdu, 
braniti  ću  crkve,  brinuti  ću  se  za  prvence,  desetine  i  sve  što  crkvi 
pripada,  nastojati  ću  oko  življenja  biskupa,  svećenika,  djakona  i 
poddjakona,  da  čisto  i  dostojno  živu;  štititi  ću  siromake,  udove  i 
sirotčad,  priečiti  ću  nezakonite  sveze  medju  rodjaci,  ustanoviti  ću 
zakonito  vieno  prstenovanjem  i  blagoslovom  svećeničkim,  a  usta- 
novljeno neću  pustiti ,  da  se  razrieši ;  protiviti  ću  se  prodaji  Ijudij ; 
te  ću  se  božjom  pomoći  izkazati  pravednim  u  svem,  što  je  pravo. 
Uz  to  odredjujem,  po  savjetu  svijuh  mojih  velmoža,  da  se  svake 
godine  na  uzkrs  izplaćuje  sv.-Petru  iz  kraljevskoga 
prihoda  danak  od  dvie  sto  bizantinskih  dukata,  te 
želim  i  nalažem,  da  i  moji  nasliednici  uvieke  to  isto  čine.  Kraj 
toga  poklanjam ,  prepuštam  i  potvrdjujem  apostolskoj  stolici  samo- 
stan sv.  Grgura,  koj  se  zove  Vrana,  sa  svim  blagom:  naime  sa 
srebrenim  kovčegom,  u  kojem  je  sv.  tielo  istoga  blaženoga  Grgura, 
zatim  dva  križa,  kalež  i  patenu,  dvie  zlatne  krune,  dragulji  obložene, 
evangjelje  u  srebro  vezano,  napokon  pokretna  i  nepokretna  dobra, 
da  bude  uvieke  poslanikom  sv.  Petra  svratištem,  te  podpuno  u  vlasti 
njihovoj.  Osim  toga,  pošto  služiti  bogu  jest  toliko,  koliko  kraljevati, 
predajem  i  preporučam  se  u  tvoje  ruke  mjesto  u  one  sv.  Petra,  i 
našega  gospodara  pape  Grgura  i  njegovih  na  apostolskoj  stolici  na- 
sliednika,  i  ovu  zavjeru  potvrdjujem  prisegom.  Ja  dakle  Dimitar 
Svinimir,  božjom  pomoći  te  darom  apostolske  stolice  kralj,  biti 
ću  od  ovoga  časa  nadalje  vjeran  sv.  Petru  i  mojemu  gospo- 
daru Grguru,  i  zakonitim  mu  nasliednikom ;  neću  sudjelovati  ni 
riečju  ni  činom ,  da  bilo  on  ili  budući  poslije  njega  pape  ili  posla- 
nici jim   život  Hi  uda  izgube,  ili  da  budu  uhvaćeni;  i  savjet,  koj 

bi  mi  povjerili,  neću  nikomu  na  štetu  njihovu  hotimice  ođkriti. 
Kraljevstvo  pako,  koje  mi  se  predaje  po  tvojoj  ruci,  gospodine  Ge- 
bizone,  uzdržati  ću  vjerno,  te  ga  neću,  a  niti  prava  njegova  ikojim 
načinom  ikada  odbiti  apostolskoj  stolici.  Gospodara  mojega  papu 
Grgura  i  njegove  nasliednike  i  poslanike,  dodju  li  u  oblast  moju, 
primati  ću  častno  i  čestito  š  njimi  postupati  i  tako  jih  odpraviti; 
te  odkle  god  bi  me  zvali,  služiti  ću  jim  bez  otezanja,  koliko  uz- 
mognem.  Tako  mi  Bog  pomogao!" 

Krunitbeni  čin  bješe  obavljen.  Novovjenčani  kralj  podje  sa 
množtvom  velikaša  i  biskupa  u  kraljevski  dvorac  kraj  Solina,  da  tu 
velikoj  skupštini  predsieda.  Hrvatski  bani  sa  župani  bjehu  prvi, 
koji  se  novomu  kralju  pokloniše,  te  mu  vječnu  vjeru  prisegoše. 
Za  hrvatskimi  velikaši  dodjoše  Jatinski  biskupi,  na  čelu  jim  solinski 
nadbiskup  Lovro ,  te  se  i  ovi  novomu  kralju  Dalmacije  zavjeriše. 
Skupština  sohnska  potraja  nekoUko  vremena.  Trebalo  je  tuj  mnogo 
starih  rana  izviđati,  mnogo  razmirica  i  priepora  izravnati.  Sam 
Svinimir  učini  u  tom  obziru  odlučan  korak,  on  se  pomiri  sa  kućom 
prijašnjega  kralja  Slavića.  A  da  pokaže,  koliko  mu  je  u  istinu  do 
mira  stalo,  zadrži  Petra  Slavića,  rođjaka  bivšega  kralja  Slavića, 
takodjer  i  za  svoga  prvoga  bana.  Njegov  primjer  nasliediše  ostaU 
velemože  kraljevine  Hrvatske  i  Dalmacije,  te  tako  se  završi  solinska 
skupština  sveobćim  izmirenjem.  Na  istoj  skupštini  nadari  takodjer 
kralj  Svinimir  nekoje  najvjernije  pristaše  svoje  obilnimi  darovni- 
cami.  Medju  ostalimi  odlikova  napose  solinskoga  nadbiskupa  Lovru, 
kojega  je  on  sam  nazvao  svojim  „duhovnim  otceni".  Nadbiskup  je 
taj  za  cielo  mnogo  doprineo,  da  je  hrvatska  kruna  zapala  Svini- 
mira;  zato  mu  i  ovaj  potvrdi  iznova  sve  darovnice  nadbiskupiji 
solinskoj ,  što  su  jih  nekoč  pođielili  blage  uspomene  knezovi  Trpi- 
mir i  Mutimir. 

V 

Čudna  H  su  čuvstva  obuzela  negdje  Dimitra  Svinimira,  kad  je 
slavlje  u  Solinu  utihnulo,  kad  se  je  skupština  razišla,  a  on  se  opet 
našao  sam  u  krugu  obitelji  svoje  i  vjernih  svojih!  Vidio  je  izpu- 
njene  sve  želje  svoje,  o  kojih  je  još  mladićem  snivao;  vidio  je 
sama  sebe  na  priestolu  hrvatskom!  Zemlja  njegova  bijaše  uredjena, 
mir  i  poredak  vladaše  svigđje,  a  obće  izmirenje  na  saboru  solin- 
skom pružaše  mu  jamstvo,  da  će  ta  sloga  i  sreća  još  dulje  potrajati. 
Jedino  ga  je  smetalo  i  peklo,  što  je  radi  priestolja  hrvatskog  pao 
pred  noge   rimskomu  papi  Grguru  VH.;  te  se  njemu  sav  povjerio 

i  vječnu   mu  vjeru   prisegao.    Ali    i  tu  se  je  lahko  umirio ,  kad  je 
okom  svrnuo  na  veliku  i  moćnu  nekoč  državu  njemačku. 

Baš  u  onaj  čas,  kađno  je  hrvatski  narod  pod  stiegom  i  za- 
štitom rimskoga  pape  Grgura  VII.  birao  i  krunio  Dimitra  Svini- 
mira  kraljem  svojim,  zgadjahu  se  u  Njemačkoj  važne  zgode,  koje 
uzbuniše  svukoliku  Evropu.  Silni  prije  car  i  kralj  njemački,  Hen- 
rik  IV. ,  koji  se  je  svom  moći  svojim  opirao  idejam  i  osnovam 
Grgura  VII. ,  te  ljutu  borbu  s  njim  zapodjeo ,  ovaj  silnik  postade 
žrtvom  osvete  Grgura  VII.  U  kratko  vrieme  znadijaše  si  Grgur  VII. 
naći  u  Njemaca  toliko  pristaša,  da  se  je  u  kraljevini  Njemačkoj 
podigla  velika  stranka  proti  vlastitomu  kralju.  Bijaše  to  polovinom 
mjeseca  listopada  1076. ,  baš  u  vrieme ,  kadno  se  je  slavila  krunit- 
bena  slava  u  Hrvatskoj.  Veliki  se  broj  njemačke  gospode  sastao  na 
zbor  u  Triburu,  ter  pristaše  pape  Grgura  razpravljahu  tuj  sasvim 
ozbiljno ,  nebi  li  kralja  svoga  Henrika  IV.  sa  priestola  svrgli ,  ter 
izabrali  kraljem  njemačkim  čovjeka,  vjerna  i  odana  stolici  rimskoj. 

Lahko  se  je  dakle  Svinimir  utješio,  videći  se  sputana  u  zlatne 
verige  rimskoga  pape.  Ta  volio  je  on  živjeti  s  tim  mogućnikom  u 
miru  i  prijateljstvu,  makar  i  kano  podložnik,  nego  li  da  ga  stigne 
udes  njemačkoga  kralja.  A  hrabrilo  ga  je  još  i  to ,  da  je  uzkom 
svezom  sa  Grgurom  VII.  pribavio  zemlji  hrvatskoj  mir  i  slogu. 

I  mnoga  hrvatska  gospoda,  koja  se  sa  solinske  slave  kucam 
svojim  povratiše,  bijahu  posvema  zadovoljna,  da  je  malena  kralje- 
vina Hrvatska  posredovanjem  papinskim  stupila  u  red  država  evrop- 
skih. Nije  jih  ni  najmanje  zaboljela  glava,  što  je  novi  kralj  hrvat- 
ski ovjenčan  rukom  tudjega  opata,  ta  velik  broj  evropskih  vladara 
onoga  vieka  primaše  od  pape  znakove  kraljevske  vlasti!  Englezki  i 
danski  kralji  bijahu  već  od  prije  pod  „pokroviteljstvom  sv.  Petra",  Bo- 
leslav  II.  „smjeh",  poljski  kralj,  primi  takodjer  krunu  od  Grgura 
VII. ,  pače  i  kijevski  knez  Izjaslav  nastojaše  svom  snagom ,  nebi  li 
u  papi  rimskom  stekao  prijatelja  i  zaštitnika. 

Sve  bijaše  ushed  izbora  i  krunisanja  Dimitra  Svinimira  u 
Hrvatskoj  sretno  i  zadovoljno.  Samo  gdjekoja  korenika  hrvatska, 
zatim  gdjekoji  potajni  pop-glagoljaš,  ti  gledahu  mrkim  licem  i  ne- 
veselim okom  u  budućnost  naroda  hrvatskoga.  Sjećahu  se  liepih 
dana,  kadno  se  Hrvat  nikomu  klanjao  nije;  sjećahu  se,  kako  je 
hrvatska  rieč  nedavno  iz  crkve  izagnana,  te  se  ljuto  zabrinuše, 
neće  U  skoro  doći  vrieme,   kad  će  sama  Hrvata  goniti  iz  vlastite, 

starodavne  „đjeđine"  njegove.  Ljudi  ovi  naslućivahu  političnu  smrt 
Hrvatstva;  jesu  li  pravo  slutili,  —  pokazala  je  kasnija  poviest  na- 
roda hrvatskoga. 


IY. 
Dimitar  Svinimir  i  Grgur  VII. 

(1076-1085.) 

Veliki,  ženijalni  dusi  nemiruju  nikada.  Kad  jih  slavohUeplje 
opoji ,  lete  daleko  i  visoko ,  kuda  jih  samo  prirodni  nagon  tjera. 
Oni  neznaju  mjere  vremena  ni  mjesta,  oni  neznaju  božjih  ni  čovječ- 
jih zakona;  cilj  za  ciljem  roji  se  u  duši  njihovoj.  Obično  prati  te 
neukrotive  i  neuplašive  junake  sliepa  sreča,  dok  jim  se  na  jedan- 
put u  odlučni  čas  iznevjeri.  Tada  svršuju  ti  veliki  junaci  tragički: 
oni  se  upropaščuju  sami  svojom  bezobzirnosti ,  te  pogibaju  pod 
ruševinami  nehotičnih  kula  svojih. 

Dimitar  Svinimir  nebijaše  velika  duha.  On  poleti  doduše  časak 
veoma  visoko,  ah  cilj  mu  bijaše  vazda  jasan,  samo  jedan.  Kad  je 
svoju  svrhu  postigao,  te  hrvatskim  kraljem  postao,  nestade  u  njemu 
one  eneržije,  koju  je  nekoč  za  banovanja  pokazao.  On  se  zadovolji 
onim,  što  je  stekao,  te  sve  nastojanje  njegovo  podje  od  toga  časa 
za  tim,  da  samo  stečeno  sačuva.  Zato  nam  nezna  poviest  bilježiti 
nikakovih  djela,  koja  da  je  proizveo,  niti  osnova ,  koje  da  je  pro- 
vesti kanio;  poviest  nam  samo  neprestance  spominje,  da  je  kralj 
Dimitar  Svinimir  jedino  težio  za  mirom,  i  opet  za  mirom. 

Vladavina  Dimitra  Svinimira  neodlikuje  se  nikojimi  znatnimi 
djeh.  U  posle  evropske  neumieša  se  on  nikada,  van  ako  ga  je  na 
to  nanukao  njegov  ođnošaj  prema  rimskomu  dvoru.  U  velikoj  borbi, 
što  se  je  razavila  bila  medju  papom  i  carem  Henrikom  IV. ,  pri- 
stajaše  on  vazda  uz  papu,  vjeran  zadanoj  rieči  prigodom  krunitbe 
u  SoHnu.  AH  ni  tu  nebijaše  odlučnim  pristašem  rimskoga  pape; 
samo  u  važnih  časovih  znao  bi  se  i  on  umiešati  u  sveobću  borbu. 

Krunitbenom  zavjerom  od  8.  listopada  postade  Dimitar  Svi- 
nimir nekim  načinom  vazalom  stolice  papinske.  On  nemogaše 
poput  nekadanjih  kralja  hrvatskih  raditi  lih  prema  interesom  na- 
roda i  države  svoje;   njemu  bijaše  preča  dužnost,  da  sliedi  želje  i 

naloge  gospodara  svoga.  Oiržav  vjera  rimskomu  papi,  nemogaše 
zadovoljiti  narodu  svojemu,  kojega  su  se  interesi  često  protivili 
nakanam  rimskoga  dvora. 

Kad  je  Dimitar  Svinimir  na  hrvatski  priestol  stupio ,  bijaše 
papa  Grgur  VII.  na  vrhuncu  moći  i  slave  svoje.  Njemački  kralj, 
najveći  protivnik  rimskomu  dvoru,  bijaše  duboko  ponižen.  Na  zboru 
u  Triburu  dogovorila  se  gospoda  njemačka,  da  če  Henrika  IV.  sa 
priestola  skinuti,  nebude  li  se  za  godinu  dana  s  papom  podpuno 
izmirio.  Potištenomu  caru,  ostavljenomu  od  svega  svieta  nepreostade 
drugo,  več  da  se  Grguru  pokloni.  Koncem  siečnja  1077.  predje  on 
sa  tužnom  suprugom  svojom  Alpe,  te  dodje  pred  papu  u  grad 
Canossu.  Tu  mu  naloži  papa  težku  pokoru  od  tri  dana,  a  zatim 
se  izmiri  š  njim,  te  ga  odrieši  prokletstva,  kojim  ga  je  prije  uda- 
rio bio. 

Težka  i  sramotna  pokora,  što  ju  je  kralj  Henrik  IV.  činiti 
morao,  pobudi  veliko  nezadovoljstvo  medju  mnogimi  velikaši  nje- 
mačkimi  i  talijanskimi.  Jedni  spočitavahu  kralju ,  što  se  je  odviše 
pred  papom  ponizio;  drugi  opet  pako  sažaljivahu  neboga,  te  pre- 
đjoše  na  stranu  njegovu.  Ohrabren  ovimi  opozove  kralj  Henrik  IV. 

V 

sve,  što  je  u  nevolji  pred  Canossom  papi  obrekao  bio.  Ouvši  to 
njemački  knezovi,  sastadoše  se  velikim  dielom  u  skupštinu,  te  iza- 
braše  tu  novoga  kralja,  imenom  Eudolfa  švabskoga  (15.  ožujka 
1077.).  Ovim  izborom  podieli  se  sva  Njemačka  na  dva  velika  logora. 
Jedni  podupirahu  svom  silom  novoizabranoga  kralja;  drugi  osta- 
doše vjerni  Henriku  IV.  Uz  Henrika  pristadoše  vehkim  dielom 
državni  gradovi  i  svećenici,  nezadovoljni  reformami  papinimi.  Od 
velmoža  prionuše  uzanj  napose  knezovi  i  grofovi  južnoiztočnih 
strana  Njemačke,  naime:  Kranjske,  Koruške,  Furlanske  i  Istre. 
Domala  zametnu  se  medju  obima  strankama  ljut  boj ,  koj  je  do 
smrti  Eudolfa  švabskoga  potrajao. 

Vehka  i  ljuta  borba,  što  se  je  u  susjednoj  Njemačkoj  vodila, 
zastraši  Dimitra  Svinimira.  Zemlja  hrvatska  graničila  je  upravo 
s  vojvodinom  Koruškom ,  gdje  su  protivnici  papinstva  bili  veoma 
snažni ,  te  gdje  su  možda  i  o  tom  snovali ,  kako  da  zavojšte  su- 
sjednu Hrvatsku,  tu  glavnu  prijateljicu  Grgura  VII.  Stoga  činjaše 
Dimitar  Svinimir  zadužbine;  on  pokloni  'g.  1078.  crkvi  spljetskoj 
županiju  cetinsku,  „nebi  H  dobri  Bog  i  sv.  Petar  zemljam  njego- 
vim podielio  sile  i  pobjede  proti  osnovam  svih  neprijatelja."  —  Uz 

to  hvalijaše  i  slavljaš(3  Boga,  što  je  njegovom  milosti  mo^ao  „w- 
povrit^đjeno"  sjnditi  na  kraljevskom  priestoJii. 

Ali  Svinimiru  nebje  siidjeno,  da  dugo  miruje.  Iza  neodlučne 
bitke  kod  Melrichstadta  (7.  kolovoza  1078)  poče  papa  Grgur  Vll. 
tajno  nastojati,  da  pomogne  kralju  Rudolt'u  proti  Henriku.  U  to 
ime  nagovaraše  svoje  vjerne  „milites'\  t.  j.  vladare  i  knezove,  koji 
prizaavahu  vrhovnu  mu  vlast,  da  se  umiešaju  u  njemačke  posle  na 
korist  Rudolfa  švabskoga.  U  Hrvatsku  pošalje  naročito  kardinala 
Petra,  da  sklone  Svinimira  na  odlučni  korak. 

Dimitar  Svinimir  bio  bi  veoma  rado  pristao  na  želju  papinu, 
da  se  nije  bojao  moćnih  susjeda  svojih.  On  se  suztezaše  upustiti  u 
borbu,  koja  bi  ga  mogla  stajati  priestola  i  krune  hrvatske.  Kraj 
toga  nađje  on  odpora  i  u  gospođe  hrvatske.  Plemstvo  se  hrvatsko 
opiraše  svom  silom ,  do  se  ide  boriti  u  tudju  zemlju  za  tudjega 
gospodara.  S  toga  nemogaše  Svinimir  u  taj  čas  zadovoljiti  želji 
papinoj ,  makar  da  ga  je  neka  tajna  želja  gonila,  da  razširi  kralje- 
vinu svoju  po  stranah,  gdje  je  bilo  naroda  hrvatskoga. 

Da  je  Svinimir  bio  duha  junačkoga,  te  da  je  hrvatsko  plem- 
stvo pristalo  na  želje  papine,  to  bi  bila  hrvatska  vojska  ponajprije 
zavojštila  Istru.  Krajina  ova  bijaše  i  onako  po  pravu  hrvatska,  ta 
u  njoj  je  živio  od  vajkada  kriepki  narod  hrvatski.  Svinimir  mogaše 
tuj  složiti  interese  Grgura  VII.  sa  pravom  svoje  kraljevine. 

Dok  se  je  kardinal  Petar  sa  Svinimirom  na  hrvatskom  dvoru 
dogovarao,  saznade  za  sve  osnove  njihove  krajiški  župan  istarski, 
imenom  Vecelin.  I  on  se  bijaše  nekoe  papi  Grguru  VII.  zavje- 
rio,  da  ee  mu  biti  revnim  vasalom,  ah  u  posljednje  vrieme  predje, 
l)ilo  milom  bilo  silom ,  na  stranu  kralja  i  gospodara  svoga.  Ouvši 
sada,  što  h  se  sve  snuje  proti  njemu  u  susjednoj  Hrvatskoj,  od- 
luči Svinimira  i  papu  preteći,  ter  u  Hrvatsku  navahti.  U  to  se  ime 
poče  vspremati  na  vojnu.  Kad  sr  to  Svinimiru  doglasilo ,  prepade 
se  grdno,  te  umoli  Grgura  VII.,  da  mu  bude  u  pomoć.  Papa  uvidi, 
da  je  svojom  krivnjom  taj  priepor  pokrenuo ,  te  se  i  pobrinu ,  da 
odvrati  Vecelina  od  njegova  nauma.  On  mu  zato  pošalje  dne  4.  li- 
stopada 1079.  pismo  sliedećega  sadržaja:  „Vecelinu,  plemenitomu 
vasalu.  Znaj,  da  ti  se  veoma  čudimo,  što  se  ti,  koji  si  odavna 
obećao  vjeru  bi.  Petru  i  nam,  spremaš  proti  onomu,  kojega  je 
apostolska  vlast  postavila  kraljem  u  Dalmaciji.  Stoga  te  opominjemo, 
te    od    strane    sv.  Petra    zapoviedamo .  da   se   više    neusudiš   dizati 

oružja  na  rečenoga  kralja.  Znaj ,  da  sve  einiš  proti  apostolskoj 
stolici ,  što  se  usudiš  proti  njemu  učiniti.  Ako  li  možebiti  kažeš, 
da  imaš  što  proti  njemu,  valja  ti  od  nas  izprositi  sud,  te  radje 
čekati  pravicu,  nego  li  svoje  ruke  oružati  na  njega  na  uvriedu  apo- 
stolske stolice.  Ako  li  se  nepokaješ  za  svoju  drzovitost,  nego  se 
drzneš  raditi  prikorno  proti  zapovjedi  našoj ;  tada  znaj  nesun)njivo, 
da  čemo  mač  bi.  Petra  na  tvoju  drzovitost  izvući,  te  njim,  ako  se 
neopamf'tiš,  kazniti  preuzetnost  tvoju  i  svih  onih,  koji  te  u  tom 
pomagali-  budu.  Budeš  li  po  razboru  poslušan,  kao  što  se  kršća- 
ninu pristoji:  tada  ćeš  kano  pokoran  sin  zadobiti  milost  bi.  Petra 
i  blagoslov  apostolske  stolice." 

Pismo  pape  Grgura  VIL  odvrati  u  prvi  čas  pogibelj  ^  koja  je 
sa  strane  Vecelinove  nepripravnomu  Svinirairu  zaprietila  bila.  Do- 
skora međjutim  uspje  Grguru  VIL,  da  je  Svinimira  ipak  —  na  boj 
sklonuo.  Tomu  doprinesoše  veoma  mnogo  novije  zgode  u  Njemačkoj. 

Zadnjih  dviju  godina  pomagaše  doduše  Grgur  VII.  protukralja 
Rudolfa,  ali  tajno.  On  se  nadaše  svedjer,  da  će  se  valjda  ipak  jed- 
nom s  Henrikom  IV.  s  dobra  naravnati.  Nu  iza  dvogodišnjega 
uzaludnoga  dogovaranja  uvidi  bolan ,  da  mu  nepreostaje  ino ,  već 
zapodjeti  odlučna  borbu  s  tim  neukrotivim  vladaj'om.  U,  to  mu 
stigne  još  vesela  ali  neistinita  viest ,  da  je  Eudolf  pobiedio  protiv- 
nika svoga  u  bitci  kod  Flarchheima  (27.  siečnja  1080.).  Opojen 
tom  radostnom  viesti,  prekinu  sva  dogovaranja,  izobći  po  drugi  put 
Henrika  IV.,  skinu  ga  s  priestolja,  ter  pristade  javno  i  očito  uz 
Eudolfa  švabskoga.  Ali  ni  Henrik  neostade  skrštenih  ruku.  Sazvav 
skupštinu,  skinu  Grgura  VIL  s  papinske  stolice,  te  si  dade  izabrati 
novoga  papu,  biskupa  ravenskoga  Wiberta.  Kraj  toga  odluči,  da  će 
se  čim  prije  svoga  takmaca  Rudolfo  riošiti ,  ter  zatim  pred  samim 
Rimom  osvanuti.  To  mu  podje  za  rukom.  Kod  rieke  Elstere  sa- 
stade  se  on  dne  15.  listopada  1080.  s  protukraljem  Rudolfom.  U 
krvavoj  bitci,  koja  se  je  tu  bila,  budu  doduše  Henrikovci  hametom 
potučeni,  ali  svi  se  njihovi  gubitci  nadoknadiše  tim,  što  je  protu- 
kralj  Rudolf  u  bitci  zaglavio. 

Iza  pada  Rudolfova  gledaše  Henrik  najviše  o  tom,  da  potraži 
samoga  Grgura  VIL,  te  da  ga  prisili  na  pomirenje.  U  to  ime 
ostavi  svojim  vjernim,  da  vojuju  nadalje  za  nj  u  Njemačkoj,  a  sam 
sabere  vojsku,  te  krene  godine  1081.  put  Italije.  U  Paviji  sazove 
crkvenu   skupštinu,  dade   tu  papu  svojega  Klimenta  III.  potvrditi, 

a  zatim  podjo  prema  Rimu.  Tu  uze  obsiftđati  taj  vječni  grad, 
misleći  tim  Grgura  prisiliti  da  popusti.  Ali  Grgur  VII.  neđade  se 
ničim  uplašiti,  on  ostade  tvrd  ko  stiena  i  nepomirljiv.  Mjesto  da 
nzmakne,  napne  sve  sile  svoje,  da  Henrika  prisili  na  povratak  u 
Njemačku.  U  to  ime  sklonu  pristaše  svoje  modju  Niemci,  da  su  u 
kolovozu  1081.  izabrali  novoga  protukralja,  imenom  Hermana 
luksemburžkoga.  Zatim  pozove  sve  svoje  vasale  po  Europi  na  po- 
moć. Da  se  laklje  uzmogne  obraniti  proti  Henriku,  izmiri  se  sa 
normanskim  vojevodom  Eobertom  Guiseardom,  kojega  je  prije  pro- 
kleo bio.  Uz  to  gledaše,  kako  bi  mletačkoga  dužda  Dominika  Sil- 
vija  odvratio  od  Henrika;  zatim  nagovaraše  vladare:  franeezkoga, 
englezkoga,  danskoga  i  španjolskoga,  da  mu  budu  vjerni  i  uslužni. 
Ali  najvećma  nastojaše,  da  obodri  na  rat  dva  kralja:  hrvatskoga 
Sviniraira  i  ugarskoga  Ladislava. 

Ljuta  nevolja,  što  no  je  u  posljednje  vrieme  stigla  velikoga 
papu  Grgura  VII. ,  kosnu  se  živo  srca  Svinimirova.  On  gledaše 
zaštitnika  i  prijatelja  svoga  u  velikoj  biedi,  te  se  poboja,  neće  li 
padom  Grgura  VII.  propasti  i  ugled  njegov.  On  smatraše,  da  ob 
udesu  Grgura  VII.  zavisi  i  dalja  sreća  njegova.  To  ga  sklonu,  da 
je  poziv  papinski  jedva  dočekao ,  te  se  svom  snagom  zauzeo  za 
gospodara  svoga.  Mirni  i  bojažljivi  Svinimir  prenu  se  sada,  te  od- 
luči pokrenuti  rat  proti  dušmanom  velikoga  pape.  U  to  ime  sazove 
narodnu  skupštinu  Hrvata,  te  jih  nastojaše  sklonuti,  da  ga  podpo- 
mognu  svimi  silami  svojimi.  Nastojanje  mu  ovaj  put  uspije ,  te 
hrvatska  narodna  skupština  zaključi  rat  proti  Niemcem. 

Dimitar  Svinimir  suztezaše  se  uzprkos  tomu,  da  zapodjene 
rat  na  svoju  ruku.  Zato  se  ogledavaše ,  nebi  li  našao  saveznika.  I 
taj  se  nadje.  Bijaše  to  ugarski  kralj  Ladislav ,  brat  supruge  Svini- 
mirove  Jeline.  Ladislav  nehtjede  doduše  umah  pristati  na  molbe 
Svinimirove,  ali  Grgur  VII.  predobi  ga  tim,  što  je  ugarskoga  kralja 
Stjepana  i  sina  mu  Mirka  uvrstio  medju  svetce.  Molbe  svaka  Svi- 
nimira  i  molbe  papine  sklonuše  napokon  Ladislava,  da  je  i  on  pri- 
stao na  rat. 

Godine  1082.  sabere  Dimitar  Svinimir  veliku  vojsku  Hrvata, 
kojim  se  još  pridružiše  mnogobrojne  čete  ugarske.  S  ovom  voj- 
skom naumi  on  ponajprije  udariti  na  vojvodinu  Korušku,  koja  je 
s  hrvatskom  kraljevinom  graničila.  Tu  bijaše  vojevodom  gorljivi 
Henrikovac,  imenom  Leopold^    Dimitar  navali  u  istinu  u  dva  puta 


u  Korušku  ,  te  pobiedi  svaki  put  neprijateljske  eete.  Ogorčen  tim 
vojevoda  Leopold,  pokupi  silenu  vojsku  od  kakovih  dvadeset  hiljada 
momaka,  te  se  približi  Hrvatom.  Svinimir  bijaše  odviše  opojen  pri- 
jašnjom srećom,  te  sjeguran,  da  ee  pobiediti  i  ovaj  put.  S  toga 
preziraše  on  dolazeće  Korutance,  i  nehtjede  si  niti  pripraviti  na 
valjan  odpor.  Ali  se  ljuto  prevari.  U  krvavoj  bitci  potuče  vojevođa 
Leopold  hametom  čete  hrvatske  i  ugarske.  Tu  pade  cviet  vojevođa 
hrvatskih  i  ugarskih,  te  Hrvati  moradoše  uzmaknuti  iz  Koruške. 

Ljuti  poraz ,  što  je  Svinimira  u  Koruškoj  stigao ,  bijaše  od 
silnih  posliedica.  Slavodobitni  vojevođa  Leopold  gonjaše  Hrvale 
ćak  u  Hrvatsku,  te  zaprieti  svojom  silom  i  Dalmaciji.  Hrvatski 
narod  bijaše  veoma  ogorčen,  što  mu  se  kralj  ide  boriti  u  tudje 
zemlje  za  tudje  gospodare,  te  se  pobuni  proti  Svinimiru.  Svinimir 
bijaše  sada  u  gorkoj  nevolji.  S  jedne  strane  prietijaše  mu  vanjski 
dušman,  a  u  Hrvatskoj  samoj  bunio  se  proti  njemu  narod  hrvatski. 
Težkom  mukom  i  obećanjem,  da  se  nikada  više  miešati  neće  u 
tudje  posle,  primiri  on  narod  svoj;  a  pomoćju  susjednog  si  kralja 
Ladislava  potjera  on  Leopolda  i  Korutance  iz  zemlje  hrvatske. 

Živa  želja  Svinimirova ,  da  pomogne  zaštitniku  si  i  prijatelju 
Grguru,  ojalovi  se  sasvim  porazom  u  Koruškoj.  Svinimir  bijaše  sav 
sretan ,  što  je  sam  živu  glavu  iznio ,  te  odluči ,  da  se  nikada  više 
neće  umiešati  u  posle  izvan  Hrvatske. 

A  nije  mu  toga  više  ni  trebalo.  Zviezda  pape  Grgura  YIL 
počela  je  i  onako  sve  većma  tavniti:  poraz  za  porazom  obaraše 
sve  ideje  i  osnove  njegove.  U  tih  se  je  okolnostih  Svinimir  pre- 
sretnim cienio,  što  je  mogao  miran  probaviti  zadnje  dane  svoje. 
Godine  1083.  pohvali  se  osobito,  da  mu  osobitim  dobročinstvom 
božjim  vlada  mir  i  tišina  širom  ciele  kraljevine  hrvatske. 

Godine  1085.,  dne  25.  svibnja,  umre  vehki  papa  Grgur  VH. 
u  Salernu.  Pod  zadnje  dane  svoje  doživi  još  i  tu  biedu ,  da  su  ga 
sami  Rimljani  iz  grada  svoga  protjerali. 

Smrću  njegovom  prestade  za  časak  ljuta  borba,  koja  se  je 
posljednjih  godina  rnedju  rimskim  papom  i  njemačkim  kraljem 
razvila  bila.  Svinimir  oplakivaše  za  cielo  smrt  svoga  zaštitnika;  ali 
više  bi  mu  bilo  dolikovalo,  da  je  oplakivao  smrt  hrvatskih  junaka, 
koji  su  u  taman  poginuli  u  gorah  koruških. 

Dimitar  Svinimir  prema  susjedom. 

Svečana  zakletva,  kojom  sa  je  DiiniUr  Svinimir  na  dan  8.  li- 
stopada 1076.  rimskomu  papi  zavjerio,  postade  znamenitom  za  svu 
pozniju  poviest  Hrvata.  Ovom  zakletvom  odreče  se  Svinimir  i  u 
političnom  obziru  sviju  tradicija,  što  no  su  hrvatsku  državu  od 
vajkada  vezale  uz  iztočno-rimsku  carevinu  u  Carigradu. 

Kralji  hrvatski  prije  Svinimira  primahu  znakove  kraljevske 
vlasti  i  potvrdu  svoju  iz  Carigrada.  Nenukaše  jiii  na  to  počitanje 
i  strah  pred  carigradskimi  vladari,  već  želja,  da  takovom  potvrdom 
steku  neko  pravo  nad  latinskom  Dalmacijom.  Vladarom  u  Carigradu 
godila  je  ta  skromnost  hrvatskih  kraljeva:  oni  jih  potvrdjivahu  u 
kraljevskoj  vlasti,  pače  jih  odlikovahu  častnim  naslovom  „patricija". 
Ali  kad  bi  se  koj  moćni  kralj  hrvatski  našao,  koj  bi  uzeo  nastojati, 
da  rimsku  Dalmaciju  utjelovi  državi  hrvatskoj,  tada  bi  se  nanj  ljuto 
razgiiievih  gospodari  u  Carigradu.  Osobito  od  onoga  časa,  kadno 
se  Mletci  osiliše,  nastojahu  čari  iztočno-rimski,  da  pomoćju  te  re- 
publike obuzdaju  kralje  hrvatske.  Tako  se  zgodi  za  Držislava  kralja, 
da  je  mletački  duždo  Petar  II.  Orseolo  navalio  na  rimsku  Dalma- 
ciju, te  ju  malo  ne  svu  u  tinji  čas  predobio.  Vladarom  u  Carigradu 
prijalo  je  to  poduzeće  Mletčana  veoma,  tim  većma,  što  su  svom 
silom  nastojali ,  da  preprieče  bujniji  razvoj  ma  koje  jugoslovjenske 
države  na  balkanskom  poluotoku. 

Već  Krešimir  IV.  Veliki  uvidi  jasno ,  da  se  Hrvatska  nikada 
neće  osoviti  na  svoje  noge,  bude  li  i  nadalje  prianjala  uz  Carigrad. 
S  toga  razloga  pribhži  se  rimskomu  dvoru,  te  popusti  u  borbi  za 
slovjenštinu  u  crkvi.  To  bude  od  silnih  posliedica.  Stanovnici  latin- 
ske Dahnacije  uvidješe  sada,  da  jim  je  bolje  boraviti  pod  okriljem 
kralja  hrvatskoga,  nego  li  pod  vlašću  cara  bizantskoga,  te  se  po- 
vjeriše  posvema  Krešimiru  IV.  Tako  postigne  Krešimir,  da  su  Latini 
odsele  dobrovoljno  priznavali  vlast  njegovu ;  te  da  nisu  više  tražili 
zaštite  ni  u  Carigradu  ni  u  Mletcih.  A  da  latinskim  žiteljem 
hrvatsku  vladu  još  bolje  omili ,  uzvisi  Krešimir  Dalmaciju  na 
kraljevinu. 

Sto  je  Krešimir  započeo  bio ,  privede  Svinimir  kraju.  On  se 
razkrsti   posvema  sa  Carigradom,  te  prionu  sasvim  uz  Eim.  Tim 

svojim  činom  ođieli  on  poviest  Hrvata  za  sve  vieke  od  povjesti 
ostalih  južnih  Slovjena  na  balkanskom  poluotoku,  te  spoji  hrvatsku 
državu  sa  zapadom  i  prosvjetom  njegovom.  Da  nije  Svinimir  toga 
učinio,  bilo  bi  ime  hrvatsko  za  vrieme  srbskih  Nemanjića  posvema 
izginulo,  te  koljevka  hrvatska  postala  bi  bila  srbskom  pokrajinom. 
Makar  da  je  dakle  savez  Svinimira  sa  Rimom  bio  ubitačan  za  na- 
rodnu kulturu  hrvatske  zemlje,  spasie  je  barem  ime  lirvat:sko  na 
balkanskom  poluotoku. 

Iztočno-rimskomu  caru  nije  ni  najmanje  godilo,  kad  je  vidio, 
da  se  je  hrvatska  država  otresla  njegova  vrhovničtva,  pače  da  se 
je  i  latinska  Dalmacija  uzko  sdružila  sa  Hrvatskom.  A  i  mletački 
đuždo  Dominik  Silvijo  ljutio  se  žestoko,  kad  je  začuo,  da  je  latin- 
sko visoko  svećenstvo  tako  brzo  smetnulo  s  uma  ugovor  od  godine 
1076.,  te  se  opet  povjerilo  žezlu  kralja  hrvatskoga.  Ali  što  je  mo- 
gao? Narod  latinski  bijaše  s  novim  kraljem  i  politikom  njegovom 
sasvim  zadovoljan.  Sam  svojom  silom  nemogaše  započeti  uspješne 
borbe  proti  osiljenim  kraljevinam  Hrvatskoj  i  Dalmaciji,  a  iz  Cari- 
grada nebijaše  mu  se  nadati  ni  najmanjoj  pomoći. 

Car  rimsko -iztočni  Mihajlo  VH.  bio  bi  doduše  rado  ponizio 
Hrvatsku,  kako  je  to  prije  Vasilij  U.  učinio  bio,  ali  on  bijaše  sam 
u  velikoj  nevolji.  U  Aziji  podigla  se  naime  sila  turska,  te  zaprie- 
tila  Carigradu.  Kraj  tolike  bieđe  nestaraše  se  Mihajlo  ni  najmanje, 
kako  bi  Svinimira  opet  spokorio;  njemu  bijaše  više  stalo,  da  sebe 
i  državu  svoju  od  Turaka  spasi.  U  to  ime  uteče  se  i  sam  velikomu 
papi  Grguru  VH.,  nebi  li  ovaj  podigao  križarsku  vojnu  proti  Tur- 
kom,  te  njega  i  Evropu  oslobodio  od  grozeče  pogibelji.  Za  nashed- 
nika  Mihajla  VH.  nastadoše  opet  u  Carigradu  borbe  o  priestol,  te 
tako  bijaše  Dimitar  Svinimir  sjeguran  sa  strane  države  iztočno- 
rimske. 

Dimitar  Svinimir  nastojaše  dapače  i  o  tom,  kako  bi  primogao 
skoromu  padu  države  iztočno-rimske.  Ushed  saveza  naime  sa  rim- 
skom stolicom  pomiri  se  on  s  dosadanjimi  neprijatelji  zemlje  hr- 
vatske ,  s  Normani ,  te  postade  prijateljem  i  saveznikom  norman- 
skomu  vojerodi,  poduzetnomu  i  hrabromu  Robertu  Guiscardu.  Ovaj 
Robert  Guiscard  osvoji  svu  južnu  Italiju  ,  te  zamisli  zatim  sasvim 
ozbiljno,  kako  da  učini  kraj  carevini  iztočno-rimskoj.  Zato  pokrene 
proti  grčkomu  caru  Alexiju  I.  Komnencu  veliku  vojnu,  koja  se  je 
t^kar  smrću  Bob^rtovom  završila  (1082 — 1085), 

Za  cielo  to  vrieme  grčko-riorrnanskoga  rata  pođpomagaše  dal- 
matinsko brodvlje  dozvolom  kralja  Sviriimira  normausku  vojsku.  Tu 
zgodu  upotrebiše  lukavi  Mletčani.  Videći,  kako  kralj  8vinimir  očito 
priauja  uz  Normane,  pače  jih  svojom  mornaricom  pomaže,  na  pro- 
pij,st  carstva  iztočrio-rimskoga ,  uzeše  svirrii  silami  podupirati  cara 
Alexija  I. ,  m3bi  li  mu  pomogli  do  pobjede ,  te  zatim  i  hrvatsku 
državu  uništili. 

Caru  Alexiju  I.  dobro  dodje  požrtvovnost  Mletčana.  Njihovom 
pomoći  zametne  nekoliko  pomorskih  bitaka,  nu  bude  vazda  poražen. 
Jednom  zgodom  pade  i  sam  mletački  duždo  Dominik  Silvio  u  borbi 
proti  normansko-dalmatinskomu  brodovlju.  Novi  duždo  Vital  Faledro 
pomagaše  cara  iztočno-rimskoga  još  izdašnije.  Ali  težko  da  bi  se 
u  prkos  tim  žrtvam  mletačkim  spasila  država  grčka ,  da  nije  na 
jednom  naglo  obolio  i  umro  vitežki  vojevoda  Roberto. 

Smrću  Eoberta  Guiscarda  nestade  svake  pogibelji  po  državu 
iztočno-rimsku.  Car  Alexij  I.  mogaše  sada  opet  misliti,  kako  da 
podigne  ugled  carevine  svoje.  On  znadijaše  s  jedne  strane  vrlo 
dobro,  koli  je  vriedila  pripomoć  Dimitra  Svinimira  normanskomu 
vojevodi ;  a  s  druge  strane  bijaše  mu  stalo ,  da  nagradi  vazda 
vjerne  Mletčane.  Pozove  zato  g.  1085.  mletačkoga  dužda  Vitala 
Faledra  na  dvor  svoj  u  Carigrad ,  nadieli  ga  velikom  časti  proto- 
vasta,  te  prenese  nanj  —  „sva  prava  iztočno-rimske  carevine  na 
Dalmaciju  i  Hrvatsku".  Tim  činom  htjede  se  carigradski  vladar 
osvetiti  hrvatskomu  kralju  Svinimiru,  što  se  je  drznuo  raditi  o 
propasti   carstva  i  cara  grčko-iztočnoga ! 

Miroljubivi  Dimitar  Svinimir  uplašio  se  je  za  cielo  vele  kruto, 
kad  je  saznao,  što  li  se  je  zasnovalo  na  dvoru  carigradskom.  Po- 
bojao se  je  tim  većma,  što  su  mu  upravo  u  ovo  vrieme  umrla  oba 
prijatelja  i  saveznika:  Roberto  Guiscardo  i  Grgur  VII.  On  si  pred- 
stavljaše negdje  u  duhu,  kako  će  se  vratiti  kobna  vremena  Vasi- 
lija  II.  Bugarobijca,  kako  li  će  se  složiti  Carigrad  i  Mletci  na  pro- 
past države  hrvatske. 

Ah  bojazan  se  njegova  nije  imala  izpuniti.  Car  Alexij  I.  ime- 
nova  doduše  mletačkoga  duždu  svojim  pravnim  nasliednikom  u 
Dalmacije,  ali  neučini  ništa  dalje,  da  mu  samu  zemlju  pribavi. 
Duždo  Vital  Faledro  neusudi  se  opet,  da  sam  pokrene  osvojnu 
vojnu  proti  Svinimiru,  jer  mu  se  je  činila  država  hrvatska  pre- 
moćnom, a  narod  latinski  u  Dalmaciji  prezadovoljnim  pod  vladom 

Dimitra  Svinimira.  Vrativ  »e  iz  Carigrada ,  zadovolji  se  diižđo 
Vital  Faiedro  tim,  da  si  je  nadjenuo  naslov:  „vojevoda  Dalmacije 
i  Hrvatske".  Uz  to  odluči  počekati  bolju  zgodu,  da  privede  u  život 
pravo  svoje  na  Dalmaciju.  Ali  za  vlade  Dimitra  Svinimira  nebje 
više  takove  dobre  prilike. 

Veoma  su  važni  odnošaji  Dimitra  Svinimira  prema  Magjarom. 
Ugarski  kralji  nebijahu  prije  Svinimira  nikada  prijatelji  susjednim 
kraljem  hrvatskim.  Odkada  je  medjutim  Dimitar  Svinimir  uzeo  za 
ženu  ugarsku  kraljevnu  Liepu-Jelinu,  počeše  se  Arpadovci  ozbiljno 
zanimati  za  udes  susjedne  države  hrvatske.  Da  nije  Svinimira  bilo, 
nebi  se  nikada  bio  ugarski  kralj  Ladislav  umiešao  u  borbu  medju 
Grgurom  VII.  i  Henrikom  I\^. ,  a  kamo  li  da  bi  bio  pomagao  Hr- 
vate u  boju  proti  Koruškoj.  Prijateljstvo  i  savez  s  Arpadovci  bijaše 
Svinimiru  samomu  od  vehke  koristi;  nu  bilo  se  je  bojati,  neće  li 
se  ugarski  kralji  iza  smrti  njegove  još  revnije  pobrinuti  za  buduć- 
nost hrvatske  kraljevine? 

Kraj  države  hrvatske  nebijaše  za  Svinimira  druge  moćnije 
zemlje  na  slovjenskom  jugu.  Država  bugarska  bijaše  već  propala, 
a  srbski  narod  nebijaše  jošte  došao  do  državnoga  jedinstva.  Samo 
na  jugu  državi  hrvatskoj  poče  se  razvijati  malena  kntiževina  zetska 
pod  upravom  Mihalje,  sina  Stjepana  Vojslava. 


VL 
Hrvati  i  Latinci  za  Oimitra  Svinimira. 

Velika  i  dugotrajna  borba,  koja  se  je  vodila  nekoliko  stoljeća 
izmedju  Hrvata  i  Latinaca  radi  slovjenskoga  bogoslužja,  bijaše  već 
za  Krešimira  Velikoga  dovršena.  Borba  ova  bijaše  više  značaja  na- 
rodno-kulturnuga,  nego  li  crkvenoga.  Eadilo  se  tuj  ne  samo  o  po- 
rabi  slovjenskoga  jezika  u  crkvi,  već  takodjer  o  prevladi  hrvatskoga 
življa  nad  latinskim.  Da  je  hrvatskim  biskupom  uspjelo  bilo,  te  da 
su  se  otresli  vrhovničtva  nadbiskupa  spljetskoga,  bila  bi  u  kasnija 
vremena  ostala  hrvatska  narodna  crkva  čvrstom  podlogom  za  po- 
htički  i  duševni  razvoj  Hrvatstva  u  Dalmaciji. 

Ali  saborom  spljetskim  godine  1059.  zadade  Krešimir  Veliki 
Hrvatstvu   smrtnu   ranu,  od   koje   se  još   ni  danas  oporavilo  nije. 

Hrvatski  narod  j3odluž(^  podpiino  latinskomu ,  te  bude  za  vjekove 
osudjen  na  duševjio  mrtvilo.  Iza  Krešimira  IV.  pokusa  doduše  plem- 
stvo hrvatsko,  da  izborom  kralja  Slaviea  još  jednom  podign«^  Hr- 
vatstvo mid  Latine,  ali  taj  odpor  potrajašo  samo  kratko  vrieme. 
Čim  je  Diniitar  Svininiir  hrvatski  priestol  zasjeo,  podje  kultura 
hrvatska  opet  putem  propasti  svoje. 

Za  vlade  Dimitre  Svinimira  stekoše  Latini  u  državi  hrvatskoj 
veliki  ugled,  te  tako  poče  hrvatski  narod  polagano  i  u  p  o  1  i  t  i  č- 
n  0  m  obziru  propadati.  Već  onom  uzkom  svezom  sa  rimskim  pa- 
pom bijaše  Svinimir  prinukan,  da  prija  Latincem,  a  napose  zastup- 
nikom njihovim  —  visokim  dostojanstvenikom  crkvenim.  1  zbilja, 
nikada  nije  dalmatinsko  svećenstvo  toli  odlučno  uplivalo  na  poli- 
tički život  države  hrvatske,  kakono  z^:^  Svinimira.  To  nam  napose 
pokazuje  mogući  i  umni  nadbiskup  spljetski  L  o  v  r  o.  Čovjek  ovaj 
stoji  vazda  uz  kralja,  svjetuje  ga  i  ravna  udesom  zemlje  njegove. 
Kralj  mu  se  posvema  povjerava,"  sluša  ga  u  stvarih  duhovnih  i 
svjetskih,  pače  ga  zove  častnim  imenom,  „otcem  duhovnim".  Čini 
se  nekako,  da  se  je  taj  ugledni  nadbiskup  svojim  uplivom  na  kra- 
lja podigao  i  nad  iste  bane  i  vojvode,  koji  su  dosele  bili  prvi  do- 
glavnici hrvatskim  kraljem.  Neima  barem  spomena,  da  bi  se  za 
Svinimira  ikoji  ban  u  javne  posle  umiešao  bio.  A  i  Svinimiru  bi- 
jaše veoma  stalo  do  nadbiskupa  Lovre.  Da  si  ga  sklonim  uzdrži, 
nadari  ga  raznimi  darovi,  pokloni  mu  dapače  i  županiju  cetinsku 
na  sve  vieke.  \ 

Uz  nadbiskupa  Lovra  stekoše  si  i  ostali  biskupi  vehku  moć. 
Spominju  se  napose  slieđeći  biskupi :  T  h  e  o  d  o  s  i  j  i  P  r  a  e  s  t  a  n- 
c  i  j  u  Belgradu  ,  Ivanu  Trogiru  ,  Stjepan  i  A  n  d  r  i  j  a  u 
Zadru,  V  a  s  i  1  i  j  na  Osoru,  G  r  g  u  r  i  V  i  t  a  1  j  na  Kabu,  Peta  r 
na  Krku,  F  o  r  m  i  n  u  Ninu,  napokon  G  r  g  u  r  i  Petar  u  Kninu. 
Ove  je  biskupe  kralj  Dimitar  Svinimir  osobito  odlikovao,  tim  većma, 
što  je  po  njih  stekao  ljubavi  i  privrženosti  u  Latinaca  dalmatinskih. 

Upliv  latinskoga  svećenstva,  a  još  više  uzka  sveza  Dimitra 
Svinimira  sa  evropskim  zapadom  učiniše,  da  se  je  i  starodrevni 
državni  život  u  Hrvatskoj  znatno  promienio,  Svinimir  obljubi  oso- 
bito zapadne  forme  i  uredbe,  te  jih  poče  u  svojoj  zemlji  uvadjati. 
Za  prijašnjih  kralja  hrvatskih  nebijaše  nikakove  razlike  medju 
plemići;  za  Svinimira  dieli  se  hrvatsko  plemstvo  poput  zapadnoga 
feudalnoga  plemstva  po  prvi  put  na  više  razreda,  na :    b  a  rone  s, 

p  r  i  m  a  t  e  s,  e  o  ni  i  t  e  s.  Isto  tako  poče  sada  starohrvatski  naslov 
„župana"  uzmicati  pred  latinskim  „comes".  Od  hrvatskih  župana 
spominju  se  za  Svininiira  sliedeei :  Dobri  la  hlievanski,  P  r  i- 
b  i  n  a  cetinski,  J  u  r  i  n  a  kninski,  V  i  s  e  n  a  poljicki,  Adam  i 
J  u  r  e  ninski,  S  t  r  e  z  i  n  j  a  bribirski,  D  e  s  i  ra  i  r  krbavski  i  V  1- 
čina  zagorski.  Uz  „comites''  ili  župane  spominju  se  još  podžupani 
i  satnici,  a  u  dalmatinskih  gradovih  „sudci^'  ih  „judices". 

Banska  čast  izgubila  je  u  ovo  vrieme  veoma  mnogo.  Bani 
hrvatski,  kakono  Petar  S  v  a  č  i  e,  zatim  I)  r  a  g  o  t  a  ban,  spo- 
minju se  doduše  u  listinah,  aU  nisu  više  prvi  dostojanstvenici  dr- 
žave hrvatske.  Mjesto  njih  dodjoše  do  velikoga  ugleda  s  jedne 
strane  biskupi  dalmatinski,  a  s  druge  dva  nova  činovnika  kraljev- 
ska :  Jakob,  vojevoda  pomorski  (ili  Morjana),  zatim  k  r  a- 
1  j  e  V  s'k  i  n  a  m  j  e  s  t  n  i  k  ili  vikar  P  r  i  b  i  m  i  r.  Stekavši  Svi- 
nimir  dalmatinske  gradove  i  otoke,  uredi  hrvatsku  mornaricu,  te 
postavi  na  čelo  toj  mornarici  posebnoga  župana  ili  admirala,  koji 
je  ne  samo  mornaricom  ravnao,  već  je  ujedno  bio'i  vrhovnim  uprav- 
Ijateljem  primorskih  i  pomorskih  strana.  Pomorski  župan  Jakob 
bijaše  toli  znatna  osoba  u  Hrvatskoj,  da  se  je  domala  dovinuo  i 
častnoga  naslova  vojevode.  On  obitavaše  obično  u  Solinu,  te  bijaše 
za  primorske  strane  kraljevskim  namjestnikom  (1076 — 1088.).  — 
Kad  je  Svinimir  g.  1076.  darovao  samostanu  kaludjerica  sv.  Bene- 
dikta  u  Solinu  nekoje  zemlje,  naloži  on  županu  Jakobu,  da  uvede 
predstojnicu  toga  samostana  u  posjed  darovanih  zemalja.  Kasnije 
predsiedaše  Jakob  u  ime  Svinimirovo  raznim  sudovom  u  Spljetu, 
te  izdavaše  odluke  i  osude.  Kad  je  Svinimir  pod  starije  dane  po- 
boljevao,  nehtjede  nijednomu  banu  povjeriti  upravu  svoje  države, 
več  si  imenova  posebnoga  vikara  Pribimira.  Ovaj  je  Pribimir 
g.  1086.  izdavao  i  potvrdjivao  povelje  u  ime  kralja  i  gospodara 
svoga.  — 

Preustrojiv  Svinimir  državne  uredbe  zemlje  hrvatske  po  uzoru 
zapadnom ,  poče  takodjer  težiti  poput  zapadnih  vladara  za  većom 
kraljevskom  vlasti.  Prije  njega  bijahu  hrvatski  kralji  samo  prvi  iz- 
medju  velikih  župana,  te  nemogahu  ništa  izvoditi  bez  dozvole  svo- 
jih sudrugova.  Svinimir  naprotiv  nazva  se  „kraljem  milosti  bo- 
žjom", te  uze  sam  upravljati  državom,  nastojeć  uz  to  svu  vlast  u 
svojih  rukuh  sjediniti.  On  preobrazi  za  svoje  vlade  hrvatsku  zem- 
lju u  podpunu  feudalnu  kraljevinu.  Prema  dvorskim  uređbam  ostalih 

zapadnih  kraljeva  ustroji  on  i  svoj  dvor.  Imenova  si  dvorske 
častnike,  i  to:  Dominika  i  Jakoba  tepcijami,  Davorada  dvornikom, 
Ivana  štitonošom.  Muziku  posteljnikom,  napokon  Višu  ubrusarom. 
U  njegovoj  kraljevskoj  kancelariji  bijaše  pisarom  pop  Theodor,  koj 
je  po  nalogu  i  želji  vladara  svoga  pisao  i  odpremao  razne  povelje. 
Svinimir  dade  si  i  posebni  pečat  načiniti,  koj  nam  se  ovako  opi- 
suje: ,,U  sred  pečata  urezana  je  slika  kralja  Svinimira,  kako  vsjedi 
na  priestolju.  U  desnoj  ruci  drži  na  štapiću  liljan,  a  u  lievoj  neki 
okrugli  kip  i  luk.  Oko  slike  urezane  su  uz  sliku  križa  sliedeče  rieči : 
Svinimir,  kralj  Dalmatincem  i  Hrvatom."  Novi  život  i  pravac  dr- 
žave hrvatske  opaža  se  i  u  tom,  što  je  Svinimir  stare  kraljevske 
dvore  u  Beogradu  zapustio,  te  si  novu  priestolnicu  odabrao.  On  pre- 
bivaše većinom  u  Solinu  uz  prijatelja  si  nadbiskupa  Lovru ;  tu  u 
kraljevskom  dvorcu  kraj  grada  podiže  on  svoj  „kraljevski  priestol". 
Riedko  kada  zalazio  bi  on  u  ostale  gradove,  kanoti  u  Šibenik  i 
Nin.  — 

Starodrevni  život  hrvatske  kraljevine  preobrazi  se  dakle  za 
Svinimira  sasvim.  Hrvatski  narod  i  njegovi  zastupnici  budu  za- 
nemareni, a  na  kormilo  stupiše  Latini  i  njihovi  boljari.  Ovi  potonji 
postadoše  gospodujućom  klasom.  Hrvati  pako  služećom  i  robujućom. 
Svinimir  je  volio  dobrovoljno  podleći  latinizmu,  nego  da  hrvatska 
država  bude  plienom  grabežljivih  tudjina.  Ali  ako  je  imao  hrvatski 
narod  državno  propasti,  nebi  li  dičnije  bilo,  da  je  slavno  na  boj- 
nom polju  postradao,  nego  U  da  se  je  dobrovoljno  prignuo  pod  ja- 
ram tudjina? 

Stara  kronika  hrvatska  hvali  Svinimira,  da  je  bio  pravedan, 
te  da  nije  mogao  zla  vidjeti.  0  tom  nam  svjedoče  dva  slučaja. 
Jednom  zgodom  pokuša  bribirski  župan  Strezinja,  da  beogradskomu 
samostanu  sv.  Ivana  otme  neko  zemljište.  Stoga  se  porodi  pravda 
medju  Strezinjom  i  opatom  istoga  manastira,  Petrom.  Obojica  odoše 
u  Nin,  pred  Svinimira  na  sud.  Pošto  se  oba  pred  kraljem  iztužiše, 
izreče  tepčija  Dominik  u  ime  Svinimirovo  osudu,  te  dotično  zem- 
ljište ostade  i  nadalje  samostanu  sv.  Ivana. 

Drugom  nekom  zgodom  podieli  sam  kralj  Svinimir  ujaku  svo- 
jemu Streisati  nekoje  zemlje  oko  Mosora  na  doživotno  uživanje. 
Svinimir  mišljaše,  da  su  te  zemlje  kraljevske,  te  da  mu  zato  pri- 
pada pravo,  da  s  njimi  razpolaže.  Ali  te  zemlje  bijahu  svojina  sa- 
mostana  sv.  Petra   kod    Solina,  pa    kad   je  Streisata  počeo  silom 

V 

otimati  rečene  zemlje,  pođje  opat  toga  manastira  u  Šibenik  pred  Svi- 
nimira.  Kad  mu  ovdje  dokaže,  da  je  manastir  sv.  Petra  te  zemlje 
kupio,  opozove  Svinimir  «voju  darovnicu,  te  ise  zagrozi  svim,  koji 
bi  se  usudili  dirnuti  u  svojinu  spomenutoga  samostana. 


VII. 
Smrt  kralja  Dimitra  Svinimira. 

Još  godine  108G.  poče  Dimitar  Svinimir  češee  poboljevati. 
On  nemogaše  više  kraljevskih  dužnosti  vršiti ;  stoga  si  odabere 
čovjeka,  koj  bi  namjesto  njega  hrvatskom  zemljom  upravljao.  Bi- 
jaše to  neki  Pribimir.  Ovaj  postade  „vikarom  kraljevskim",  te 
ravnaše  u  ime  Svinimirovo  cielom  Hrvatskom  i  Dalmacijom. 

Kralj  Svinimir  bolovaše  po  prilici  godinu  dana.  Početkom  g. 
1088.  umre  on  *),  te  ga  sahraniše  u  Solinu,  u  kraljevskoj  raci, 
koju  je  nekoč  neka  kraljica  Jelina  sagradila  bila. 

Dimitar  Svinimir  bijaše  se  oženio  sa  ugarskom  kraljevnmn 
Jelinom,  koju  su  Hrvati  Liepom  prozvali.  Ova  mu  rodi  sina  Ra- 
dovana. Svinimir  bijaše  sina  si  opredielio  za  nasliednika,  te  ga  je 
zato  još  kano  mladića  vježbao  u  upravljanju  hrvatske  zemlje.  U 
listinah  kraljevskih  od  g.  1078.  i  1083.  spominje  se  Radovan  kano 
svjedok  darovnicam,  što  jih  je  Svinimir  podielio  bio.  Ali  Svinimiru 
nebje  sudjeno,  da  utemelji  narodnu  dinastiju  u  Hrvata.  Još  za  ži- 
vota svoga  morade  jadan  vidjeti,  kako  mu  jedinac  sin  Radovan  po- 
giba od  ljute  boli.  (jodine  1084.  umre  Radovan. 

Vladavina  Dimitra  Svinimira  ostala  je  u  živoj  uspomeni  na- 
rodu hrvatskomu.  Dugo  još  sjećao  se  je  narod  posljednjega  znat- 
nijega kralja  svoga ,  te  se  je  osobito  za  kasnijih  burnih  vremena 
spominjao  liepoga  mira  i  sjegurnosti,  što  je  za  njegove  vlade  hr- 
vatskom zemljom  vladala.  Osobito  od  onoga  časa ,  kadno  su  počeli 
tudji  kralji  hrvatski  narod  progoniti,  ciepkati,  zatirati,  kadno  je  na- 
rod hrvatski  postao  tužnim  robljem  tudjih  gospodara,  tješio  se  je 
potišteni    Hrvat    uspomenom  na  sjajnu   nekoč  vladavinu    „kralja 


*)  U  povelji  od  g.  108S.    veli   kralj    Stjepan    II.:    „a   nuper  rege  d  e^ 
functo  Svinirairo".  God.  dipl.  p.  182. 

hrvatske    k  r  v  i",    te  je  Sviniinira  smatrao  zastupnikom  samo- 
stalnosti države  lirvatske. 

Stara  kronika  hrvatska  slavi  Svininiira  i  ]lj^'^'^)Vll  vht<!ii  riečini, 
piuiimi  zanosa  i  pieteta:  „I  osta  kraljem  Zvonimir '-"'j,  koj  pocteni 
kr^lj ,  sin  dobroga  spomenuea,  poče  crkve  veoma  štovati  i  ljubiti, 
i  poee  dobre  pomagati,  a  progoniti  žale.  I  bi  .od  svih  poljiibljen, 
a  od  zalih  nenaviđjen,  jere  nemogaše  zla  viditi.  1  tako  nebisi;  on 
za  Hrvate,  zašto  neće  oni  dobrotom  dobiti,  da  bolji  su  pod  strahom. 
I  za  dobroga  kralja  Zvonimira  biše  vesela  sva  zemlja,  jere  biše  puna 
i  urešena  svakoga  dobra,  i  gradovi  puni  srebra  i  zlata.  I  nebojaše 
se  ubogi,  dagaizjede  bogati;  i  nejaki,  da  mu  vazme  jaki,  ni  shiga, 
da  mu  učini  nepravo  gospodin.  Jere  kralj  svih  braniaše,  zašto  ni 
sam  bezpravdeno  neposidaše,  tako  ni  inim  nedadiše.  I  tako  veliko 
bogatstvo  biše  tako  u  zagorju,  'kako  u  primorju  biše  za  pravdenoga 
kralja  Zvonimira.  I  biše  puna  zemlja  svakoga  blaga  i  biše  vere 
vredna  ureha  na  ženah  i  mladih  Ijudih,  i  na  konjih,  nere  inada 
sve  imanje,  i  zemlja  Zvonimirova  biše  obilna  svakom  razkošom,  ni 
se  nikoga  bojaše,  nit  im  nitkove  mogaše  nauditi,  razmi  gnjiv  gos- 
podina boga,  koj  dojde  svrhu  ostatka  njih,  kako  pismo  govori: 
Otei  zobaše  kiselo  groždje,  a  sinovom  zubi  utrnuše". 

Neumorni  naš  povjestnik  Eački,  nacrtav  nam  Svinimira  i  nje- 
govu vladu  sudi  o  njemu  ovako:  „Kralj  Dimitar  Svinimir  uzčuvao 
je  Hrvatsku  u  onom  položaju,  što  joj  ga  je  mudri  i  oprezni  Petar 
Krešimir  izhodio.  Nii  prema  koncu  njegove  vladavine  navuko.^e  se 
nad  zemljom  hrvatskom  toli  opasni  oblaci,  da  bi  jih  samo  čvrsta  i 
razborita  ruka  mogla  raztjerati  ih  bar  neopasnimi  učiniti".  — 

Smrt  Dimitra  Svinimira  bijaše  u  istinu  veoma  štetonostna  po 
državu  hrvatsku.  On  neostavi  za  sobom  zakonita  nasliednika,  pa 
zato  se  zemlja  hrvatska  i  dalmatinska  razeiepka  na  više  tabora. 
Nemiri  i  neredi  zavladaše  državom  hrvatskom,  te  uskoriše  tim  pod- 
punu  propast  njezinu.  Izmedju  ^vijuh  stranaka  bijaše  najopasnija 
po  samostalnost  hrvatsku  ona,  koja  je  prianjala  uz  uđovu  Svinimi- 
rovu,  uz  Jelinu.  Stranka  ova  uteče  se  u  pomoć  ugarskomu  kralju 
Ladislavu  i  utre  tim  ugarskim  Arpadovcem  put  u  Hrvatsku. 


*)  Svinimira  zovu  neki  ljetopisi  Zvonimirom,  Zolomirom,  pače  i  Zorobelom. 

Dodatak. 


Priča  0  smrti  Itralja  Dimitni  Sviiiiiiiira. 

Mnogi  pisci  hrvatske  poviesti  slute,  da  nije  Svinimir  umro 
naravnom  smrti,  već  da  je  pao  u  buni,  koja  se  je  proti  njemu  po- 
digla, kad  je  Hrvate  vodio  na  vojnu  križarsku.  Pisci  ovi  osnivaju 
svoje  mnienje  na  starodavnoj  priči,  koja  je  dugo  vremena  medju 
Hrvati  kolala,  te  se  u  Ijetopisih  hrvatskih  sačuvala.  0  nasilnoj  smrti 
pripovieđaju  naročito  dva  ljetopisa:  kronika  hrvatska,  te  kronika 
Ivana  Tomašića. 

Hrvatska  kronika  pripovieda  o  smrti  kralja  Svinimira  shedeće : 

Po  oni  način  i  u  to  vrieme  zgodi  se,  da  cesar  rimski  s  vo- 
ljom svetoga  otea  pape  posla  posle  i  listove  ovako  k  dostojnomu 
kralju  Zvonimiru  (Svinimiru),  prošeci  i  moleći  kako  draga  brata  i 
medju  kralji  kršćanskim!  kralja  poštovanoga:  „Oto  te  molimo  i 
prosimo,  da  skupiš  k  sebi  svu  gospodu  zemlje  tebi  podložne  i  svih 
od  vriednosti.  I  kada  bude  skupšćina,  da  pročtiš  medju  svimi  ovi 
list,  koga  s  tvojim  listom  šaije  se,  od  strane  naše,  gospodstvu  va- 
šemu, moleći,  kada  pročte,  da  odgovore  i  da  dadu  nam  na  znanje 
volju  svoju  i  odlučenje,  ko  učine  vitezi  i  baruni  s  voljom  gospod- 
stva tvoga,"  — 

I  tako  dobri  i  sveti  kralj  Zvonimir  prijamši  listove,  od  pape 
i  cesara,  zapovidi  po  sve  kraljestvo  svoje,  da  bude  skupšćina  za- 
konom ,  u  petih  crikvah  u  Kosovi  *)dabudi  svakidodan 
dvadeset  i  pet.  I  prišatše  vrime  da  priđe  množtvo  veliko,  i 
legoše  vojske  i  narediše  straže.  1  kada  dojde  dan,  da  učiniti  slavni 
i  dobri  kralj  Zvonimir  otvoriti  listove  pape  i  cesara  velikoga  grada 
Eima,  s  voljom  svetoga  otca  pape,  koji  kazahu  : 

„Brata  našega  Zvonimira  molimo  s  vlastnici  i  pukom  zemlje 
i  kraljevstva  njegova,  da  bi  hotil  odlučiti  i  s  nami  biti,  zajedno 
s  pomoćju  ine  gospode  kršćanske,  koji  onake  listove  imaju  od  nas, 
i  oni  da  odluče  volju  njih  i  da  nam  dadu  na  znanje,  jesu  li  k  vo- 
lji   našoj    pristali ,    ča   jest  s  dopušćenjem    božjim  i  sina    njegova, 

*)  Kosovo   ovo   nije  Kosovo -poljo   u  staroj  Srbiji,  već  Kosovo  (polje) 
kod  Knina  u  Dalmaciji. 

koji  jest  porojen  od  dive  Marije ^  i  muku  i  krv  prolio  na  drivo 
kriza  i  na  njem  umoren,  koja  smrt  bi  odknpljenje  svita  i  oslobo- 
djenje  svetili  otae  iz  limbene  tamnosti.  I  tako  s  dopufirenjem  nje- 
govim i  pomoćju  u  njega  virnjiićiii  jesmo  odlučili  osloboditi  mista, 
koja  je  za  ljubav  našu  okrvavio,  i  gdi  je  pridao  duh  oicu  ,  kroz 
muku  i  trud  i  greb,  u  kom  bi  položeno  slavno  tilo  njegovo." 

I  to  čuvši  Bogom  prokleti  i  nevirni  Hrvati,  ki  ne  mnogo  prija 
daše  pomoć  hudobnomu  sinu,  da  more  dobroga  kralja  njih  gospo- 
dina kralja  Eadoslava  iz  zemlje  prognati :  tada  čuvši  to  nevirniei, 
nedadoše  ni  listove  dočtiti,  i  skočiše,  ne  samo  da  bi  pristali  na 
dostojnu  molbu  svetoga  otca  pape,  i  cesara  rimskoga,  da  sveta 
mista  iz  ruk  poganskih  uzmu  i  oslobode;  da,  oni  Bogom  kJeti  po- 
češe kričati  i  vikati  na  svetoga  kralja,  tužeći  se  i  vapijući  jednim 
glasom,  kako  na  Isukrsta  Židovi:  ,,da  on  išee  izvesti  njih  iz  domov 
njih,  i  Žene  i  ditce  njih,  i  s  papom  ter  s  cesarom  odtimati  mista 
gdi  je  Bog  propet  i  gdi  je  greb  njegov.  A  što  je  nam  zato?" 

I  nevirni  Hrvati  vazeše  zlu  misal  i  nepraveden  svit,  i  medju 
sobom  zlo  viće  učiniše,  i  sebi  i  ostatku  svomu  rasap  i  vičnje  po- 
grdjenje.  I  tako  počeše  vapiti,  kakono  Židovi  vapiše  na  Isukrsta, 
kada  reče  poglavica :  „Bolje  da  jedan  umre,  nere  tolik  puk  da  po- 
gine." I  tako  sramotni  i  nevirni  Hrvati  počeše  govoriti ,  vapijući 
kako  psi  ali  vuci:  „Bolje  da  on  sam  pogine,  ner  da  nas 
iz  didine  naše  izvede  cica  Boga,  i  (da  ide)  inim  mista  toliko 
daleko  obnimati  zemlje  i  gradove  ine.  Inako  nere  kako  psi,  na  vuke 
lajući  kada  idu,  tako  oni  na  dobroga  kralja  Zvonimira,  komu  ne- 
daše  ni  progovoriti,  nere  s  bukom  i  oružjem  počeše  sići  njega  i 
tilo  njegovo  raniti,  i  krv  prolivati  svoga  dobroga  kralja  i  gospodina, 
koji  ležeći  u  krvi  izranjen ,  velicimi  bolizni  prokle  tada  nevirne 
Hrvate  i  ostatak  njih.  Bogom  i  svetimi  njegovimi  i  sobom  i  ne- 
dostojnom smrću  njegovom ,  i  da  veće  Hrvati  nigdar  neimali 
gospodina  od  svoga  jazika,  nego  vazda  tudju  jaziku  podloženi  bili. 
I  tako  izranjen  ležeći,  a  Hrvate  proklinjući  izdahnu.  Dobri  kralj 
Zvonimir  živi  u  kraljevstvu,  dokle  bi  ubijen,  lit  35.  A  ubijen  bi 
na  lit  Isukrstovih  tisuća  i  osamdeset,  a  to  tisuća  i  osamdeset,  manje 
jedno  (1079).  — 

Druga  kronika  opet,  kronika  malobraćanina  Ivana  Tomašića 
iz  polovine  16.  vieka;  govori  o  smrti  Dimitra  Svinimira  ovako: 


32 

Godine  tisuću  petdeset  i  sedme  (1057.)  umre  Zorobelus  (Sri- 
nimir),  posljednji  kralj  Hrvatske,  Dalmacije  i  Slavonije.  Bivši  kralj 
Zorobel  čovjek  veoma  iirabar,  te  vješt  vojnik,  a  napose  najgorljiviji 
branilac  vjere  kršćanske ,  odluči  on  oteti  i  osloboditi  sveti  grob, 
što  ga  je  sultan  zauzeo  bio.  Zato  zapoviđjii  svojim  državljanom 
pod  vjeru,  da  se  svikolici  nadju  u  bojnom  redu  (oružani)  na 
P  otrovom  p  o  1  j  u.  Kada  su  m.edjutim  Slovinci  razumjeli  i^apo- 
vjedi  i  nalog  kraljevski,  rekoše  poradi  žena  i  djece  svoje:  „Što  li 
radi  kralj  taj,  nikada  Ije  nećemo  više  vidjeti  djece,  žena,  ni  domo- 
vine svoje;  ta  čemu  nas  puti,  da  predjemo  more ?"  Na  to  sklonuše 
ti  nevriedni  Slovinci  kraljeva  tajnika  te  ujedno  i  peharnika  mu 
Tadijii  Slovinca,  da  kralja  ubiju.  Ovi  unidjoše  dne  20.  travnja  pod 
kraljev  šator,  te  ubiše  kralja  na  istom  polju,  kraj  crkve  sv.  OtAiilije. 
Prije  smrti  svoje  dade  smrtno  ranjeni  kralj  sve  podanike  svoje  preda 
se  dozvati,  te  izusti  ove  rieči :  „Oj  vi  nevjerni  Slovinci,  tko  vas  je 
zasliepio  te  me  ubiste?  Vazda  bijaste  nevjerni  i  oporni  kruni  mo- 
joj.-' A  zatim:  „Oj  vi  vjerna  braća  moja  Hrvati  i  Dalmatinci,  iz 
dubine  srca  žalim ,  što  sam  posljednji  vaš  kralj ,  te  što  ćete  odsele 
biti  podanici  tudjim  kraljem  i  kneževom."  Ovo  govoreći  izdahnu, 
te  bude  sahranjen  u  kninskoj  crkvi  sv.  Bartoiojneja  kraj  velikoga 
žrtvenika.  Oj  nesretna  Hrvatsko,  koja  si  tolika  i  takova  kralja  iz- 
gubila! — 

Obje  kronike:  hrvatska,  i  ona  Ivana  Tomašića,  pričaju,  da  je 
Dimitar  Svinimir  pao  ubojničkom  rukom,  i  to  zato,  što  je  Hrvate 
nagovarao,  da  idu  na  križarsku  vojnu.  U  glavnom  slažu  se  dakle 
obje  viesti,  samo  što  hrvatska  kronika  stavlja  tu  zgodu  u  godinu 
1079. ,  a  Tomašićeva  u  godinu  1057.  Osim  toga  razlikuju  se  obje 
kronike,  kad  pripoviedaju,  tko  li  da  je  Svinimira  ubio?  Prva  veli, 
da  su  ga  svi  Hrvati  zajedno  na  Kosovu  polju  javno  izranili;  a 
druga,  da  su  Slovinci  na  Petrovu  polju  podmitili  peharnika  Tadiju, 
koj  ga  je  tajno  smaknuo. 

Pripoviest  ova  o  tobožnjoj  nasilnoj  smrti  kralja 
D  i  m i  t  r  i  j  a  S  v i  n  i  m  i  r  a  n e  m o  ž e  s e  nikako  na  Svi  n  i  m  i  r a 
protegnuti,  i  to  s  vele  važnih  razloga. 

Obje  godine  —  1079.  te  1057.  —  za  cielo  nevriede  ništa, 
jer  je  svakomu  poznato,  da  je  Svinimir  još  g.  1087.  živio,  kako  bi 
dakle  bio  poginuo  bilo  g.  1079.  bilo  1057.?  Ali  da  se  sve  godine 
slažu,  nebi  se  ipak  ta  pripoviest  na  Svinimira  protegnuti  mogla,  i 

to  jedino  zato  ,  što  se  za  njegova  života  nije  nitko  ni  najmanje 
spremao  na  križarske  vojne.  Grgur  VII.  zamislio  je  doduše  ideju 
ob  oslobodjenju  svete  zemlje,  te  je  pisao  u  to  ime  mnogim  vlada- 
rom evropskim,  ali  glas  njegov  ostade  glasom  vapijućega.  A  neuzev 
ni  toga  u  obzir ,  imade  u  pripoviesti  toliko  neistinitih  podataka, 
koji  upravo  čine  cielu  priču  sumnjivom.  Tako  se  kaže,  da  je  rim- 
ski papa  poslao  Svinimiru  listove  zajedno  sa  rimskim  cesarom, 
a  obćenito  je  poznato,  da  se  Grgur  VII.  nije  ni  najmanje  slagao 
sa  rimskim  carem  i  njemačkim  kraljem  Henrikom  IV.,  već  da  mu 
je  bio  najljućim  neprijateljem.  Kraj  toga  znade  svaki ,  da  nije  Svi- 
nimir  bio  posljednji  kralj  hrvatski,  već  da  su  iza  njega  još 
slieđili  Stiepan  II.  i  Petar  II.  Svačić. 

Pripoviest  o  smrti  kralja  Svinimira  neima  za  poviest  Dimitra 
Svinimira  nikakove  vriednosti. 

A  ima  li  u  toj  pripoviesti  u  obće  kakove  povjestne  jezgre? 
Da  to  saznademo,  valja  nam  ponajprije  doznati  izvor  cieloj  priči. 
Pripoviest  je  ta  za  sjegurno  potekla  od  narodne  pjesme ,  koja  je 
pjevala  na  široko  o  groznoj  smrti  nekoga  kralja  Svinimira.  Narodnu 
pjesmu  ovu  čuše  ljudi  književni,  te  ju  upotrebiše  za  poviest  hrvat- 
sku, dopunjujuć  po  svojoj  volji  pjesmu,  te  dometnuv  po  svojoj  na- 
misli  godinu,  kad  se  je  tobože  sve  to  zbilo. 

Imamo  li  ovo  na  umu,  lasno  ćemo  naslutiti,  koliko  li  ima 
vriednosti  ta  priča.  Buduć  se  tu  spominje  neki  kralj  hrvatski  za 
prve  križarske  vojne ,  to  se  mora  uzeti ,  da  se  i  pripoviest  sama 
odnosi  na  kralja  Petra  II.  Svačić  a,  koj  je  upravo  tada  (1091 
— 1102)  nad  Hrvati  vladao.  U  tom  nas  podkriepljuje  i  ta  okolnost, 
što  se  po  jednom  ljetopisu  sabire  hrvatska  vojska  na  Kosovu,  a 
po  drugom  na  Petrovom  polju.  Oba  ova  polja  steru  se  bhzu 
Knina  grada,  priestolnice  kralja  Petra  Svačića.  Poznato  je  naime, 
da  je  Petar  Svačić,  boreć  se  proti  Magjarom  za  zemlju  medju  Dra- 
vom i  Savom,  prenio  svoju  priestolnicu  u  grad  Knin,  da  tako  bude 
Magjarom  bliži.  Kraj  toga  valja  spomenuti,  da  je  Petar  II.  Svačić 
bio  u  istinu  posljednji  kralj  hrvatski,  te  da  se  zato  ciela 
ta  pripoviest  nanj  protegnuti  može.  Osobito  je  još  važno,  što  kro- 
nika Tomašićeva  spominje,  da  su  Slovenci  ubili  hrvatskoga 
kralja ;  tim  većma,  što  znademo,  da  je  Petar  II.  Svačić  netom  prije 
križarske  vojne  oteo  banovinu  slavonsku  Magjarom ,  te  ju  opet 
spojio  sa  Hrvatskom.. 

U  pripoviesti  o  nasilnoj  smrti  kralja  Svinimira  ima  toliko 
povjestne  istine:  da  su  se  hrvatska  gospođa  zbilja  pobu- 
nila proti  posljednjemu  kralju  hrvatskomu  i  to  Petru  II. 
Svačiću,  i  to  u  čas,  kad  se  je  ovaj  spremao  na  vojnu  križarsku. 
Ah  težko  da  je  on  u  toj  pobuni  poginuo ,  magjarski  ljetopis  tvrdi 
barem,  da  je  Petar  kralj  pao  proti  Magjarom  u  bitci  kod  Petrove  gore. 

A  odakle  ime  Svinimirovo  u  toj  pripoviesti?  Narod  se  ne- 
sjeća  poput  povjestnika  svakoga  pojedinoga  vladara,  ni  njegovih 
čina,  vee  si  pamti  samo  znamenitije.  Budue  da  je  Svinimir  bio 
posljednji  znaijienitiji  vladar  Hrvata,  to  je  hrvatska  pjesma  ih  priča 
ime  mu  posvojila,  ter  tako  njegovu  ličnost  sa  Petrom  II.  Svačičem 
zamienila.  Shčnih  slučajeva  ima  u  narodnih  pjesmah,  dapače  i  u 
historiji  svijuh  naroda ,  a  kamo  li  ne  u  našem ,  koj  pripisuje  još  i 
sada  djela  cieloga  naroda  od  pet  vjekova  samo  jednomu  čovjeku  — 
Marku  Kraljevicu. 


Sve  do  najnovijega  vremena  vjerovalo  se  medju  Hrvati,  da  je 
Dimitar  Svinimir  poginuo  u  buni  naroda  hrvatskoga.  0  tom  svje- 
doči i  sliedeća  latinska  nadgrobnica,  koju  je  netko  još  u  srednjem 
vieku  skovao: 

Epitaphiuiii  Suonimeri  regis  Croatorum: 

Gemitum  quis  poterit  gentis  retinere, 
Cum  hane  tumbam  viderit  fletu  fiendam  vere. 
Nam  hac  caligine  jubar  requiescit 
Exceiso  đe  semine,  quam  mire  torpescit; 
Cujus  namque  mors  dire  potest  pandi 
Propter  atra  scelera  populi  nefandi. 
Mentes  suas  ad  ima  rabidi  iiexeruiit 
Et  neće  durissima  regera  perimerunt, 
Robustarum  virium,  brachio  potentem, 
Pium  Suonimirum,  immense  puđentem, 
Qui  clypeiis  fuerat  pro  eis  in  hostes, 
Terere  consueverat  inimici  postes. 
Flete  jam  proceres  principem  bononim, 
Senes  atque  puberes  terre  Croatorum; 
Nam  regni  solemnia  prima  que  fuere 
Hine  bonor  et  glorai  simulque  ruere. 

